Zakazana 13. redovna sednica Skupštine grada za 27. decembar – Veliki Park\nNakon konsultacija sa šefovima odborničkih grupa predsednik Miroslav Petrašinović zakazao je 13. redovnu sednicu Skupštine grada za ponedeljak 27. decembar s početkom u 9 časova. Jedna od tačaka, na poslednjoj sednici u ovoj kalendarskoj godini, biće razmatranje finansijskih planova poslovanja javnih i javno komunalnih preduzeća i privrednih društava.\nNa osnovu donete odluke o budžetu na prethodnoj sednici i smernica koje su dobili od Gradskog veća i Skupštine grada, sva privredna društva, javna preduzeća, sve ustanove čiji je osnivač grad, predstaviće svoje finansijske planove, kazao je predsednik Skupštine, Miroslav Petrašinović.\nPored razmatranja predloga iz oblasti prostornog i urbanističkog planiranja, odbornici će razmatrati i Odluku o usvajanju Strategije socijalne zaštite za period 2021-2025.\nOvaj strateški dokument tangira lica koja imaju određenu vrstu invaliditeta ili hendikepa, a određuje i smernice u kom pravcu treba raditi kada je u pitanju zapošljavanje i samozapošljavanje tih lica kao i stacionarni smeštaj kada se radi o licima koja su žrtve nasilja u porodici, izbeglice i interno raseljena lica, kaže Petrašinović.\nSkupštini grada pristigle su prijave kandidata za dužnosti lokalnog ombudsmana i zamenika lokalnog omudsmana. To je postupak koji smo započeli pre nešto više od mesec dana, kaže predsednik Petrašinović. Za ove dve jako visoke dužnosti deset odborničkih grupa je predložilo svoje kandidate. U daljem postupku predviđeno je da administrativni odbor obavi intervju sa ovim kandidatima kojim će se proveriti stručno znanje i sposobnost ovih lica za obavljanje odgovorne funkcije.\nKroz dopunu materijala za 13. redovnu sednicu, očekuje se predlog Plana razvoja kulture za period 2021-2025.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 20 децембра, 2021


PC za narodne mase – AMD AM1 PC | Tech Lifestyle\nPočetna Broj 168 PC za narodne mase – AMD AM1 PC\nPC za narodne mase – AMD AM1 PC\nEkvivalent bube u automobilskoj industriji\nAMD je kompanija koja se iz godine u godinu trudi da što više približi PC korisnicima plićeg džepa. Pritom, za razliku od konkurencije ovaj gigant nastoji da korisniku u toj kategoriji ponudi nešto što je istinski upotrebljivo u više od jednog scenarija. APU tehnologija je to konačno omogućila, a sada imamo i AM1 platformu koja čini celu priču kompletnom od početka do kraja.\nPC za svakoga\nAMD nam je isporučio konfiguraciju koja prikazuje u kakvom obliku bismo trebali da sretnemo AM1 bazirani računar. Stigao nam je u veoma malom LC Power kućištu koje zauzima mesta koliko i prosečna konzola. Unutra se našlo mesta za Athlon 5350 APU, komponentu koja spaja četvorojezgarni procesor, DirectX11 kompatibilnu Radeon grafičku kartu, audio procesor i čipset. Da, sve to na površini silicijuma veličine nokta na ruci. Njegova CPU jezgra rade na solidnom taktu od 1600 MHz, a pri tom treba napomenuti da APU zahteva minimalno hlađenje i da je pri tom ceo PC izuzetno tih. Athlon 5350 je uparen sa čak 4 GB DDR3 memorije koja je deklarisana na takt od 1600 MHz, a za smeštanje podataka tu je 2.5-inčni hard disk kapaciteta 500 GB. Ovakav PC košta ispod 200 evra, a pri tom sve zadatke osim najnovijih igara može da obavi bez ikakvih poteškoća. Štos je u akceleraciji putem grafičkog procesora, koji preuzima deo posla od klasičnog procesora u zadacima za koje je daleko bolje optimizovan. Broj aplikacija koje to mogu da iskoriste konstantno raste zahvaljujući AMD-ovim naporima da ovog koncepta napravi standard.\nMali kompjuteri ovog tipa često nemaju dovoljan broj konekcija, kao ni prostor za nadogradnju, ali kao što smo rekli ovo nije običan jeftin PC. Pre svega, na zadnjem panelu su dostupna po dva USB 3.0 i USB 2.0, HDMI, DVI, VGA i audio izlazi. Takođe, za one koji žele da nešto nadograde naši predlozi bi išli pre svega u pravcu SSD-a. Osim što će da skrati vreme podizanja operativnog sistema, SSD će učiniti ceo PC daleko responsivnijim. Pritom, kako ugrađena ploča pod imenom ASRock AM1B-ITX poseduje čak četiri SATA porta, postojeći hard disk uvek možete da iskoristite za smeštanje podataka. Pored ove, mi predlažemo da ugradite i WiFi karticu koja će vam omogućiti da uz minorno ulaganje dobijete i bežičnu vezu sa ruterom što će ukloniti potrebu za LAN kablom.\nKonfiguracija koju smo testirali je, iako budžetski orijentisana, odličan izbor za sve kojima je potreban jeftin računar. Konačno niska cena ne znači i loše mogućnosti, jer je APU doneo revoluciju u svet „low-end“ hardvera. U skladu sa tim, ovaj PC zaslužuje apsolutnu preporuku sa naše strane.\nGLOSSA: AMD PC se bazira na Athlon 5350 APU-u, komponenti koja spaja četvorojezgarni procesor, DirectX11 kompatibilnu Radeon grafičku kartu, audio procesor i čipset.\nAMD AM1 PC\nRAM: 2 x 2 GB DDR3 1600 MHz\nVGA: Radeon R3 8400\nHDD: Toshiba 500 GB 5400 RPM\nKućište: LC Power 1320Mi\nCena konfiguracije: 190 EUR\nPrethodni članakHD projekcija – Viewsonic PJD5533w DLP projektor\nSledeći članakLG 49UB850


Otac ideje o nezavisnoj Kataloniji u poseti kod prvog slovenačkog predsednika - Sputnjik Srbija\n20:35 07.05.2019 (osveženo 20:49 07.05.2019) Preuzmite kraći link\nBivši katalonski predsednik Karles Pudždemon u petak će boraviti u Ljubljani, gde će održati i predavanje u sklopu svoje kampanje za ulazak u Evropski parlament na skorašnjim evropskim izborima, za šta ga je kandidovalo više katalonskih stranaka.\nPudždemon je Ljubljanu odabrao kao jedno od prvih mesta u sklopu svoje kampanje, a dolazi kao gost bivšeg slovenačkog predsednika Milana Kučana i dosadašnjeg poslanika iz Slovenije i bivšeg ministra spoljnih poslova Ive Vajgla, objavio je „Forum 21“ svojevrsni tink-tenk koji je nakon povlačenja iz političkog života formirao Kučan, a okuplja privrednike i uticajne pojedince iz kruga levice.\nPudždemon je bio jedan od glavnih inicijatora referenduma o nezavisnosti Katalonije u jesen 2017, koji su španske vlasti proglasile neustavnim, a sudski progon je zajedno sa nekolicinom kolega izbegao odlaskom u Belgiju, gde od tada živi u izgnanstvu, prenela je „Hina“.\nPudždemon sada vodi stranku „Zajedno za Kataloniju“, a za evropskog poslanika se kandiduje uz podršku više srodnih stranaka.\nŠpanska izborna komisija mu je najpre zabranila učestvovanje na evropskim izborima, ali je tu odluku poništio Upravni sud u Madridu, a Pudždemonovo pravo na kandidaturu potvrdio je nakon toga i Ustavni sud.\nKučan i Vajgl su bili među vodećim slovenačkim političarima i ljudima od društvenog uticaja koji su 2017. otvoreno podržavali pravo na samostalnost Katalonije i referendum o nezavisnosti, pozivajući se na to da je referendumom nezavisnost stekla i Slovenija, te su kasnije osuđivali postupak progona španskih vlasti protiv katalonskih lidera, zastupnika nezavisnosti, preneo je Tanjug.\nVajgl i Kučan su u decembru prošle godine u Sloveniji ugostili i katalonskog lidera Kvima Toru, koji je tom prilikom imao i neslužbene susrete i razgovore sa predsednikom parlamenta Dejanom Židanom i predsednikom države Borutom Pahorom.


„Delirijum tremens“: Komedija godine pred čačanskom publikom - PressLider.rs\n„Delirijum tremens“: Komedija godine pred čačanskom publikom\n7. septembra 2019. 7. septembra 2019. Marina Trmčić\t0 Comments Dom kulture Čačak, Komedija, „Delirijum tremens“\nNovi film čuvenog srpskog reditelja i scenariste Gorana Markovića, „Delirijum tremens“ biće prokazan pred čačanskom publikom u ponedeljak i utorak, 9. i 10. septembra u Velikok sali Doma kulture od 18 i 20 časova.\nU glavnoj ulozi gledaćemo Tihomira Stanića (koji ređa nagrade na festivalima ove godine za ovo maestralno tumačenje uloge) kao Dagija, čuvenog glumca preopterećenog velikim brojem predstava i snimanja, koji spas traži u alkoholu.\nKada usled delirijum tremensa završi u bolnici, deliće sobu sa likovima koje tumače fenomenalni Dragan Petrović Pele, Igor Đorđević i Bereda Rešit, koji će publiku kroz niz komičnih situacija nasmejati do suza.\nDeo glumačke ekipe pokloniće se čačanskoj publici na drugoj projekciji u ponedeljak 9. septembra u 20 časova.\n← Model ŠKODA KAMIQ dobio maksimalnih pet zvezdica na Euro NCAP testu\n„Fijuk vetra“ Frederika Doazana pobednik „Animanime 2019“ →


Izvor: Vostok.rs, 10.Okt.2019, 11:38\nPremijer Rusije Dmitrij Medvedev će u oktobru posetiti Beograd. U okviru ove posete je, između ostalog, planirano potpisivanje sporazuma o primeni sanitarnih i fitosanitarnih mera za izvoz srpskog voća u Rusiju. Tokom sajma-foruma „Zlatna jesen” u Moskvi predsednik ruske vlade je obišao štand sa srpskim voćem, pišu RIA Novosti.\n„Za deset dana, kada već budete u zvaničnoj poseti Beogradu, ako Bog da, potpisaćemo sporazum o fitosanitarnim merama”, rekao je ministar poljoprivrede Srbije Branislav Nedimović, pokazujući Medvedevu srpsko voće: jabuke, kruške, nektarine i šljive, od kojih se takođe proizvodi rakija.\n— Kremlevskiй pul RIA (@Kremlinpool_RIA) October 9, 2019 „Tim povodom ćemo popiti čašicu rakije”, sa osmehom je odgovorio Medvedev. Srpski ministar je saopštio da će krajem oktobra Srbija potpisati sporazum o slobodnoj trgovini sa Evroazijskom ekonomskom unijom, koji, između ostalog, predviđa slobodnu prodaju rakije na toj teritoriji. Russia beyond\nBlic: Nedimović na sajmu u Moskvi: "IZVOZ poljoprivrednih proizvoda u Rusiju 350 MILIONA DOLARA"\nB92: Srbija izabrana za zemlju partnera: Lane izvezli agrarne proizvode u Rusiju za 350 miliona $\nRTS: Srpska rakija za Medvedeva na sajmu u Moskvi\nSrbijaDanas.com: MEDVEDEV PRIŠAO NA ŠTAND KOD LAZANSKOG, PA DRMNUO SRPSKU RAKIJU: Postignut važan srpsko-ruski dogovor!


ZVANIČNO SE OGLASIO POVODOM (NE)DOLASKA RUSA: "Ambasada Ruske Federacije u BiH nije navela da se radi o osoblju sa vojnim činovima...." - e-dijaspora.info\nZVANIČNO SE OGLASIO POVODOM (NE)DOLASKA RUSA: “Ambasada Ruske Federacije u BiH nije navela da se radi o osoblju sa vojnim činovima….”\nOn svi 2, 2020\nDokumenti koji su stavljeni javnosti na uvid….\n– Prvi ulazak, odnosno slijetanje tri aviona iz Rusije, odobrilo je Ministarstvo vanjskih poslova BiH, a ne Ministarstvo sigurnosti BiH.\nTo pokazuje i dokument koji stavljamo javnosti na uvid. Ali, u tome nema ničeg nezakonitog, navodi Radončić.\n“Povodom raznih medijskih pitanja zašto je ministar sigurnosti BiH navodno prvo pustio dolazak sanitetskog-vojnog kontigenta iz Rusije da sleti u Banja Luku.\nA sada nije dao saglasnost za njihov ulazak u BiH kopnenim putem prema Mostaru, treba pojasniti nekoliko činjenica”.\nNavedeno je ovo u objavi ministra sigurnosti BiH Fahrudina Radončića na Instagramu.\nDodaje da je ministrica Turković postupila u skladu sa Odlukom vijeća ministara BiH da humanitarna pomoć i medicinski radnici iz drugih država mogu ulaziti u BiH i da su oni izuzeti odlukom o zabrani ulaska stranaca u našu zemlju.\n– Naime, Ambasada Ruske Federacije u BiH, u noti prema Ministarstvu vanjskih poslova BiH, tada uopće nije navelo da se radi o osoblju sa vojnim činovima i o vojno-medicinskoj opremi.\nMeđutim, drugi zahtjev, odnosno nota Ambasade Ruske Federacije u BiH prema MVP, za ulazak istog konvoja i lica preko kopnene granice, ovoga puta je sadržavala znatno detaljniji spisak vojno-tehničkih sredstava, imena i prezimena medicinskog tima, ali i njihove vojne činove, navodi Radončić i nastavlja:\n– To je značilo da Ministarstvo vanjskih poslova BiH, za razliku od ranijeg slijetanja i dolaska u Banja Luku, to više nije moglo samostretiralo označiti humanitarnom djelovanjem. Potpuno normalno, zatražilo je postupanje Ministarstva odbrane BiH i Ministarstva sigurnosti BiH.\nRadončić navodi da malo što je poznato, dva ministarstva su predložila Ministarstvu vanjskih poslova BiH – što je u skladu sa Zakonom – da sve, na odlučivanje, treba uputiti prema Predsjedništvu BiH.\n– To je legalistički pristup u skladu sa novonastalim spoznajama i okolnostima, zaključuje Radončić.\nBosna i HercegovinadokumentiDragan CovicFahrudin RadoncicMostarRusija\nKUNE U SESTRU I MENE, I OPET LAŽE: Anabela kivna na Lunu – A tek da čujete šta je rekla za Marka (VIDEO)\nNIKAD JAČI: POMIRILI SE ANABELA I GAGI – Lunina bol ih spojila! Đogani prišao bivšoj ženi i uradio ovo (VIDEO)


Mečevi 31. kola Prve lige Srbije u sezoni 2020/21 na programu su ove srede, a u nastavku su parovi i termini susreta.\nBUDUĆNOST – RADNIČKI PIROT (sreda 05. maj, 17:00 časova)\nDobanovačka Budućnost u okviru 31. kola Prve lige Srbije na svom terenu dočekuje goste iz Pirota, ekipu Radničkog. Domaćini su tokom aktuelne sezone zabeležili dvanaest pobeda, uz sedam remija i jedanaest poraza, pa sa 43 boda na svom kontu trenutno zauzimaju 8. mesto na tabeli. U prethodnom kolu su kao gosti poraženi u duelu sa ekipom IMT-a, a rezultat je bio 5:2. Gosti su tokom aktuelne sezone zabeležili osam pobeda, uz devet remija i trinaest poraza, pa sa 33 boda na svom kontu trenutno zauzimaju 15. mesto na tabeli. U prethodnom kolu su kao domaćini podelili bodove sa ekipom Trajala, a rezultat je bio 1:1. Prvi ovosezonski meč ovih rivala odigran u Pirotu završen je podelom bodova, a rezultat je bio 2:2.\nDUBOČICA – RADNIČKI SM (sreda 05. maj, 17:00 časova)\nLeskovačka Dubočica u okviru 31. kola Prve lige Srbije u Vlasotincu dočekuje goste iz Sremske Mitrovice, ekipu Radničkog. Domaćini su tokom aktuelne sezone zabeležili osam pobeda, uz jedanaest remija i jedanaest poraza, pa sa 35 bodova na svom kontu trenutno zauzimaju 13. mesto na tabeli. U prethodnom kolu su kao gosti podelili bodove sa ekipom Sloge, a rezultat je bio 2:2. Gosti su tokom aktuelne sezone zabeležili jedanaest pobeda, uz pet remija i četrnaest poraza, pa sa 38 bodova na svom kontu trenutno zauzimaju 11. mesto na tabeli. U prethodnom kolu su kao domaćini savladali ekipu Železničara, a rezultat je bio 2:0. Prvi ovosezonski meč ovih rivala odigran u Sremskoj Mitrovici ekipa Radničkog je rešila u svoju korist, a rezultat je bio 3:0.\nJAGODINA – IMT (sreda 05. maj, 17:00 časova)\nEkipa Jagodine iz istoimenog grada u okviru 31. kola Prve lige Srbije na svom terenu dočekuje goste iz Beograda, ekipu IMT-a. Domaćini su tokom aktuelne sezone zabeležili šest pobeda, uz četrnaest remija i deset poraza, pa sa 32 boda na svom kontu trenutno zauzimaju 16. mesto na tabeli. U prethodnom kolu su kao gosti poraženi u duelu sa ekipom Grafičara, a rezultat je bio 2:0. Gosti su tokom aktuelne sezone zabeležili šesnaest pobeda, uz šest remija i osam poraza, pa sa 54 boda na svom kontu trenutno zauzimaju 4. mesto na tabeli. U prethodnom kolu su kao domaćini savladali ekipu Budućnosti, a rezultat je bio 5:2. Prvi ovosezonski meč ovih rivala odigran u Beogradu ekipa IMT-a je rešila u svoju korist, a rezultat je bio 2:0.\nLOZNICA – OFK ŽARKOVO (sreda 05. maj, 17:00 časova)\nEkipa Loznice iz istoimenog grada u okviru 31. kola Prve lige Srbije na svom terenu dočekuje goste iz Beograda, ekipu Žarkova. Domaćini su tokom aktuelne sezone zabeležili dvanaest pobeda, uz devet remija i devet poraza, pa sa 45 bodova na svom kontu trenutno zauzimaju 5. mesto na tabeli. U prethodnom kolu su kao gosti poraženi u duelu sa ekipom Radničkog 1923, a rezultat je bio 1:0. Gosti su tokom aktuelne sezone zabeležili trinaest pobeda, uz pet remija i dvanaest poraza, pa sa 44 boda na svom kontu trenutno zauzimaju 6. mesto na tabeli. U prethodnom kolu su kao domaćini poraženi u duelu sa ekipom Zemuna, a rezultat je bio 0:1. Prvi ovosezonski meč ovih rivala odigran u Beogradu ekipa Žarkova je rešila u svoju korist, a rezultat je bio 2:0.\nSLOGA – DINAMO (sreda 05. maj, 17:00 časova)\nKraljevačka Sloga u okviru 31. kola Prve lige Srbije na svom terenu dočekuje goste iz Vranja, ekipu Dinama. Domaćini su tokom aktuelne sezone zabeležili četiri pobede, uz jedanaest remija i petnaest poraza, pa sa 23 boda na svom kontu trenutno zauzimaju poslednje 18. mesto na tabeli. U prethodnom kolu su kao domaćini podelili bodove sa ekipom Dubočice, a rezultat je bio 2:2. Gosti su tokom aktuelne sezone zabeležili deset pobeda, uz pet remija i petnaest poraza, pa sa 35 bodova na svom kontu trenutno zauzimaju 12. mesto na tabeli. U prethodnom kolu su kao domaćini poraženi u duelu sa ekipom Borca 1926, a rezultat je bio 0:1. Prvi ovosezonski meč ovih rivala odigran u Vranju ekipa Dinama je rešila u svoju korist, a rezultat je bio 3:1.\nTRAYAL – KABEL (sreda 05. maj, 17:00 časova)\nKruševački Trajal u okviru 31. kola Prve lige Srbije na svom terenu dočekuje goste iz Novog Sada, ekipu Kabela. Domaćini su tokom aktuelne sezone zabeležili devet pobeda, uz sedam remija i četrnaest poraza, pa sa 34 boda na svom kontu trenutno zauzimaju 14. mesto na tabeli. U prethodnom kolu su kao gosti podelili bodove sa ekipom Radničkog iz Pirota, a rezultat je bio 1:1. Gosti su tokom aktuelne sezone zabeležili petnaest pobeda, uz jedanaest remija i četiri poraza, pa sa 56 bodova na svom kontu trenutno zauzimaju 3. mesto na tabeli. U prethodnom kolu su kao domaćini poraženi u duelu sa ekipom Kolubare, a rezultat je bio 0:1. Prvi ovosezonski meč ovih rivala odigran u Novom Sadu završen je podelom bodova, a rezultat je bio 1:1.\nZEMUN – BORAC 1926 (sreda 05. maj, 17:00 časova)\nEkipa Zemuna u okviru 31. kola Prve lige Srbije na svom terenu dočekuje goste iz Čačka, ekipu Borca 1926. Domaćini su tokom aktuelne sezone zabeležili sedam pobeda, uz pet remija i osamnaest poraza, pa sa 26 bodova na svom kontu trenutno zauzimaju 17. mesto na tabeli. U prethodnom kolu su kao gosti savladali ekipu Žarkova, a rezultat je bio 0:1. Gosti su tokom aktuelne sezone zabeležili jedanaest pobeda, uz sedam remija i dvanaest poraza, pa sa 40 bodova na svom kontu trenutno zauzimaju 9. mesto na tabeli. U prethodnom kolu su kao gosti savladali ekipu Dinama, a rezultat je bio 0:1. Prvi ovosezonski meč ovih rivala odigran u Čačku ekipa Borca 1926 je rešila u svoju korist, a rezultat je bio 1:0.\nŽELEZNIČAR – GRAFIČAR (sreda 05. maj, 17:00 časova)\nPančevački Železničar u okviru 31. kola Prve lige Srbije na svom terenu dočekuje goste iz Beograda, ekipu Grafičara. Domaćini su tokom aktuelne sezone zabeležili dvanaest pobeda, uz četiri remija i četrnaest poraza, pa sa 40 bodova na svom kontu trenutno zauzimaju 10. mesto na tabeli. U prethodnom kolu su kao gosti poraženi u duelu sa ekipom Radničkog iz Sremske Mitrovice, a rezultat je bio 2:0. Gosti su tokom aktuelne sezone zabeležili jedanaest pobeda, uz deset remija i devet poraza, pa sa 43 boda na svom kontu trenutno zauzimaju 7. mesto na tabeli. U prethodnom kolu su kao domaćini savladali ekipu Jagodine, a rezultat je bio 2:0. Prvi ovosezonski meč ovih rivala odigran u Beogradu ekipa Grafičara je rešila u svoju korist, a rezultat je bio 3:0.\nKOLUBARA – RADNIČKI 1923 (sreda 05. maj, 19:00 časova)\nLazarevačka Kolubara u okviru 31. kola Prve lige Srbije na svom terenu dočekuje goste iz Kragujevca, ekipu Radničkog 1923. Domaćini su tokom aktuelne sezone zabeležili sedamnaest pobeda, uz šest remija i sedam poraza, pa sa 57 bodova na svom kontu trenutno zauzimaju 2. mesto na tabeli. U prethodnom kolu su kao gosti savladali ekipu Kabela, a rezultat je bio 0:1. Gosti su tokom aktuelne sezone zabeležili osamnaest pobeda, uz osam remija i četiri poraza, pa sa 62 boda na svom kontu trenutno zauzimaju 1. mesto na tabeli. U prethodnom kolu su kao domaćini savladali ekipu Loznice, a rezultat je bio 1:0. Prvi ovosezonski meč ovih rivala odigran u Kragujevcu ekipa Radničkog 1923 je rešila u svoju korist, a rezultat je bio 2:0.


Košarkaški klub Mega Mozzart » OGNJEN ČARAPIĆ I ZVANIČNO U MEGA LEKSU\nMladi crnogorski reprezentativac Ognjen Čarapić novo je pojačanje Mega Leksa pošto je potpisao prvi profesionalni ugovor sa timom iz Sremske Mitrovice. Čarapić je u Megu došao iz redova Budućnosti, rođen je 1. septembra 1998. godine, visok je 195 cm i igra na poziciji plejmejkera.\nČarapić je istakao da će dati sve od sebe da opravda ukazanu šansu:\n„Veoma sam srećan što sam potpisao prvi profesionalni ugovor sa Mega Leksom jer je svima dobro poznato koliko je to dobra sredina za mladog igrača. U klubu imamo odlične uslove za treniranje i daću sve od sebe kako bih opravdao poverenje trenera Milojevića i uprave kluba“,\nOgnjen Čarapić je već neko vreme trenirao sa prvim timom Mege a nastupio je i na nekoliko kontrolnih mečeva.\nČarapić je prošle sezone nastupio na 19 mečeva za Budućnost u ABA ligi i Evrokupu dok je redovan član mlađih reprezentativnih selekcija Crne Gore. Na Evropskom prvenstvu za kadete 2014 godine je u proseku imao 16.1 poena i 3.3 asistencije, prošle godine je za juniore u proseku imao 16.2 poena i 2 asistencije dok je ovog leta za mladu reprezentaciju u proseku postizao 6.7 poena.


EU na udaru kritika zbog migranata | EurActiv Srbija\nEU na udaru kritika zbog migranata\nObjavljeno : 20.04.2015.\t Tweet\nEvropska unija se, nakon najnovije tragedije u kojoj je, kako se pretpostavlja, stradalo više stotina migranata u Sredozemnom moru, ponovo našla na udaru kritika zbog nemoći i pasivnosti u sprečavanju takvih nesreća. Šefica evropske diplomatije Federika Mogerini je rekla da EU i njene članice nemaju više nikakav "alibi" i da se mora odmah reagovati, istakavši da je u EU potrebno razviti zajedničku politiku o migrantima. Prema podacima Visokog komesarijata UN za izbeglice (UNHCR), od početka godine 35.000 migranata je brodovima stiglo na jug Evrope, a 1.600 se vode kao nestali.\nBrod na kome je, prema svedočenjima preživelih, bilo najmanje 700 ljudi koji su preko Sredozemnog mora pokušali da dođu do Evrope, prevrnuo se u noći između 18. i 19. aprila 130 kilometara od libijske obale.\nZa sada je potvrđeno da su pronađena 24 tela i 28 preživelih, ali se strahuje da je broj stradalih mnogo veći. Na brodu je bilo dosta žena i dece. "Ono što je sigurno jeste da su žrtve u stotinama i da mnogi nikada neće biti nađeni", rekla je 20. aprila portparolka UNHCR-a u Italiji Karlota Sami za televiziju RAI.\nBrod je uputio poziv u pomoć u noći između subote i nedelje. Poziv je registrovala italijanska obalska straža koja je zatražila od portugalskog teretnog broda da krene prema brodu sa migrantima.\nNa oko 220 kilometara od italijanskog ostrva Lampeduza posada portuglaskog teretnjaka je videla ribarski brod kako se prevrće. To se verovatno desilo pošto su migranati, kada su ugledali portugalski brod, pohrlili na jednu stranu broda, navode u italijanskoj oblaskoj straži.\nMogerini: EU nema više alibi\nOva tragedija, zajedno sa nestankom 450 ljudi u dva brodoloma prošle nedelje, predstavlja novi "poziv na buđenje" EU koju već danima pozivaju da uloži veće napore u sprečavanju ovakvih nesreća.\nRečima "sramota", "Evropa mora da reaguje", "kriva je letargija" evropska štampa se obrušila na EU zbog nemoći koju pokazuje kada je reč o tragedijama migranata. Pojedini listovi, poput konzervativnog francuskog dnevnika Figaro, ukazali su da je problem u haotičnoj situaciji u Libiji odakle migranti kreću ka Evropi.\nEU je zbog učestalih nesreća za 20. april popodne sazvala vanredni sastanak ministara unutrašnjih i spoljnih poslova u Luksemburgu, a Italija i Španija su zatražile održavanje samita EU o tom pitanju. Pokrenute su konsultacije o održavanju tog samita.\nEvropska unija nema više "alibi" i mora odmah da preduzme mere kako bi sprečila tragedije u Sredozemnom moru, rekla je 20. aprila visoka predstavnica EU za spoljnu politiku i bezbednost Federika Mogerini (Federica Mogherini).\n"Mi više nemamo alibi, EU nema više alibi, članice nemaju alibi", rekla je Mogerini po dolasku na sastanak u Luksemburgu. "Ove tragedije koje su se desile prethodnih dana i meseci, prethodnih godina, to je sve previše".\nOna je rekla da je potrebno da EU razvije zajedničku migracionu politiku. "Kao što smo nakon napada u Parizu i Tunisu odlučili da pojačamo integracije u borbi protiv terorizma i domenu bezbednosti, potrebna nam je prava migraciona politika", rekla je šefica evropske diplomatije.\nEvropski komesar nadležan za pitanja migracija Dimitris Avramopulos treba da polovinom maja predstavi evropsku strategiju u toj oblasti. Mejdutim, italijanski premijer Mateo Renci želi da se to pitanje razmotri na najvišem političkom nivou pa je zatražio da se organizuje sastanak lidera EU.\nSvakog dana italijanska obalska straža i trgovački brodovi spasu između 500 i 1.000 osoba. Prema podacima obalske straže, više od 11.000 migranata je spaseno samo tokom jedne nedelje.\nPojačati operaciju nadzora i spasavanja\nMogerini je rekla da se mora odmah reagovati i navela da treba oznažiti kapacitete evropske operacije nadzora "Triton", ali i bolje rasporediti migrante u okviru Unije, pošto sada Italija, Grčka, Malta i Španija nose praktično sav teret.\nEvropska agencija za kontrolu i nadzor granice Fronteks (Frontex) preuzela je prošle godine od Italije operaciju spasavanja migranata u moru. Humanitarne organizacije i organizacije su kritikovale tu operaciju zbog nedovoljnih nedovoljnih sredstva.\nEvropljani su do sada oklevali da izdvoje veću podršku u ljudstvu i opremi operaciji spasavanja i prihvata migranata u moru, strahujući da će ih to samo još više privući.\nZamenik direktora Fronteksa Horhe Hil Arijas (Jorge Gil Arias) rekao je za radio Kadena ser (Cadena Ser) da su "sredstva ograničena, ali da bi, i da su mnogo veća, bilo teško izbeći ovakve tragedije.\n"Ne treba zaboraviti da je Mediteran ogroman, dva miliona kvadratnih kilometara. Ne možemo kontrolisati i nadzirati apsolutno sva područja u kojima bi moglo biti migranata i pokušati da sprečimo tragedije", rekao je on.\nOn je ocenio da bi otvaranje "novih legalnih puteva imigracije" moglo biti rešenje za osobe koje beže od sukoba. Arijas je rekao da je rešenje i u većoj saradnji sa zemljama porekla i tranzita, kao i rešavanje "nestabilnosti" tih zemljama. "To je posao za diplomatiju", dodao je on.\nEvropljani računaju na saradnju sa zemlja porekla i tranzita i sve nade polažu u to da će dva libijska rivalska parlamenta postići dogovor o formiranju vlade nacionalnog jedinstva kako bi zaustavili haos u zemlji koji koriste krijumčari ljudi.\nMigranti koji uglavnom dolaze iz podsaharske Afrike i Bliskog istoka pokušavaju da dođu do Evrope na pretpanim brodovima i splavovima. Često beže iz zemalja u kojima besne ratovi ili krize, poput Somalije, Malija, Gambije. Avganistanci i Sirijci idu i kompnenim putem preko Turske.


Besplatan pitch deck review – Serbian Games Association\nPosledice COVID-19 pandemije osećamo u različitim sferama života. Ove promene uticale su i na sve aspekte industrije video igara, od toga kako i koliko se igraju, do toga kako se razvijaju i kako se finansiraju. Činjenica da su igre bile jedan od najprivlačnijih izvora razonode tokom karantina, te da je celokupna industrija video igara zabeležila neverovatan rast u aprilu i maju, treba da služi kao motivacija svima koji se bave proizvodnjom igara.\nS druge strane, pandemija je uzrokovala otkazivanje gotovo svih međunarodnih konferencija. Novonastala situacija predstavila je veliki izazov za kreatore igara, koji su u potrazi za finansiranjem sopstvenih projekata. U nezavidnoj poziciji su i izdavači, koji smatraju da nemogućnost direktnog upoznavanja dve strane u cilju bolje i jasnije komunikacije o projektu može znatno da uspori proces odlučivanja o finansiranju. Networking na konferencijama više ne postoji. Mnogi organizatori su svoje događaje preselili u digitalno okruženje kroz vebinare i onlajn događaje. Utisak je mnogih da su time obe strane na gubitku, i da je pred nama period adaptacije na nove okolnosti.\nPri predstavljanju prototipa ili ideje za igru u digitalnom okruženju, komunikaciona taktika se dramatično menja u odnosu na uobičajeno pičovanje na konferencijama u opuštenoj atmosferi hotelskih lobija San Franciska, Kelna, Malmea, Dubrovnika i drugih gradova. Uz dobru igru i malo šarma, prilike su se stvarale i otvarale. Danas, ukoliko pičujete igru onlajn, pored same igre, pitch deck je vaš najjači adut. On za cilj ima da na jasan i precizan način artikuliše ideju igre, pozicionira je na tržištu, i da u par minuta zainteresuje drugu stranu.\nS obzirom na to da letnji period predstavlja pravu priliku za pripremu za predstojeću seriju onlajn konferencija (za informacije o njima posetite SGA kalendar događaja), naš član GameBiz Consulting želi da pomogne indie developerima u tome. Njihov iskusan biz dev tim nudi besplatne savete za kreiranje kvalitetnih dekova preko njihovog sajta. Takođe, svi zainteresovani članovi SGA imaće priliku da zakažu poziv sa GameBiz-om i da popričaju o raznima aspektima pičovanja, strategijama i trikovima.\nViše o kompaniji GameBiz Consulting možete saznati na njihovom zvaničnom sajtu.


PROGOVORIO PRIJATELJ PRINCA HARIJA: "Ne sekira se što je izgubio titulu, ali OVO mu teško pada" - nije znao da će tako biti\nNakon što se povukli sa kraljevskih dužnosti, princ Hari i Megan Markl do kraja marta će se zvanično povući sa svih kraljevskih dužnosti, a jedan njegov prijatelj otkrio je kako se mladi par nosi sa time.\nKako pišu strani mediji Hari se trenutno bavi svojim poslednjim kraljevskim dužnostima, sve doživljava vrlo emotivno, a sa sinom Arčijem se vraćaju u Kanadu poslednjeg dana marta, do kog moraju obaviti sve dužnosti kraljevske porodice.\n"On je oduvek hteo da se skloni iz centra pažnje i to trenutno i radi, ali to praktično znači da je morao da napusti svoju porodicu", kaže njegov prijatelj.\nPrinc je, navodno, najužem krugu ljudi rekao kako mu je gubitak kraljevske titule mala cena koju je morao da plati s obzirom na to šta će sve dobiti nakon što se povuče sa svih dužnosti, prenosi Glossy.\nHari i njegova supruga za nekoliko će se dana sastati sa celom porodicom, a to će ujedno biti i prvi put da su svi na okupu još otkad su Megan i Hari objavili da se povlače sa svih kraljevskih dužnosti.\nPRINC NA RAPORTU KOD KRALJICE, MUZEJ PREMESTIO FIGURE MEGAN I HARIJA Britanija ne prestaje da bruji o kraljevskom skandalu


Sergej Ćetković u Bašti kod Juge | Beograd Noću\nSergej Ćetković u Bašti kod Juge\nBašta kod Juge, vesti • 31. Avgust 2013.\nSergej Ćetković u Bašti kod Juge!\nSlavuj crnogorskog porekla, Sergej Ćetković nastupiće u četvrtak, 5. septembra u Bašti kod Juge. Postoji "Hiljadu razloga" da uz muziku Sergeja Ćetkovića osetite kako izgledaju "Pogledi u tami" u najpopularnijoj bašti ove sezone.\nInače, album Sergeja Ćetkovića iz 2005. godine zvanično je proglašen za najprodavaniji album pop muuzike te godine, tako da sve njegove pesme zasigurno znate, što obećava jedno zaista prelepo veče u Bašti kod Juge. Sergej je nedavno otvorio Sarajevo mjuzik stejdž održanog u okviru Sarajevo film festivala, kada je koncertom oduševio Sarajlije. Nakon svake pesme dobijao je gromoglasne aplauze i poziv da ponovo peva u glavnom gradu BIH.\nSergej je na jednoj konferenciji za štampu nagovestio da će se na njegovom novom albumu najverovatnije naći pesma koju potpisuje Dino Merlin. Dakle, Sergejeve fanove uskoro očekuje još jedan album koji nagoveštava odlične pesme. Gosti koji u četvrtak dođu u Baštu kod Juge, treba da se pripreme jer Sergej kaže "Zaustaviću vreme", što su se mnogi uverili da njegova muzika zaista to i čini.\nSvi zainteresovani već danas mogu da kupe karte koje su u prodaji preko sajta beogradnocu.com i koštaju 1500 dinara. Karte koje poručite preko sajta beogradnocu.com stižu na vašu adresu istog dana. Tako da vam savetujemo da rezervišete svoje mesto na vreme za najbolji provod na Balkanu. Karte možete da poručite Online ili telefonom na broj 063 33 33 44, i ljubazno osoblje sajta beogradnocu.com učiniće sve da dobijete karte u najkraćem mogućem roku. Provedite još jedno prelepo veče u Bašti kod Juge uz fenomenalnog Sergeja Ćetkovića!


Lidl Srbija dobio sertifikat za izvrsnost u upravljanju zaposlenima › Made-in-Germany.rs\nNemački trgovinski lanac Lidl Srbija nagrađen je sertifikatom “Poslodavac Partner”, prestižnim priznanjem konsultantske kuće SELECTIO, koje se dodeljuje za izvrsnost u upravljanju zaposlenima.\nOvo nezavisno priznanje struke dodeljuje se kompanijama na osnovu stepena razvijenosti praksi u oblasti ljudskih resursa (HR), a u konkretnom slučaju njime se potvrđuje posvećenost kompanije Lidl Srbija dobrobiti svojih zaposlenih, kako kroz obezbeđivanje kvalitetnih uslova rada, tako i kroz omogućavanje balansa između privatnog i poslovnog života.\nNemački poslodavac uspešno je završio proces sertifikacije u pet oblasti: strategiji, regrutovanju i selekciji, upravljanju učinkom, usavršavanju i odnosu prema zaposlenima, potvrdivši tako primenu visokih standarda u svojoj poslovnoj praksi. Najbolje rezultate kompanija je postigla u segmentu regrutovanja i selekcije, kao i odnosa prema zaposlenima, prvenstveno zahvaljujući transparentnim procesima selekcije, kvalitetnim obukama za zaposlene, fer odnosu i brojnim benefitima koji su dostupni zaposlenima.\n– Ovo prestižno priznanje dolazi kao potvrda naše težnje da svi zaposleni u Lidlu budu zadovoljni i da rade u uslovima u kojima mogu da ostvare svoj pun potencijal. Stoga smo dobrobit naših zaposlenih stavili na prvo mesto i kao prioritete postavili stvaranje dobre atmosfere za rad i posvećeno i temeljno uvođenje u rad zaposlenih prema njihovim ličnim ambicijama i afinitetima. Svesni smo da našu kompaniju pokreću ljudi, pa zaposlenima pored atraktivne zarade i sigurne budućnosti, nudimo i brojne dodatne benefite poput privatnog zdravstvenog osiguranja, isplatu svakog minuta prekovremenog rada i uslova za kontinuirano usavršavanje – objasnila je Ivana Marković, izvršna direktorka ljudskih resursa u kompaniji.\nSertifikat “Poslodavac Partner” je ustanovljen 2005. godine radi promovisanja kvalitetnog upravljanja ljudskim resursima, a do sada je u procesu sertifikacije, koji podrazumeva ocenjivanja 45 najvažnijih HR procesa, učestvovalo više od 120 kompanija. HR grupacija SELECTIO, organizacija sa dugogodišnjim iskustvom u ovoj oblasti, koja sprovodi sertifikaciju, prošle godine je već nagradila kompaniju Lidl Srbija priznanjem “Izvrsnost u izazovima”, za kvalitetno i odgovorno upravljanje i brižan odnos prema zaposlenima u izazovnim okolnostima pandemije korona virusa.\nLidl Srbija je takođe dobitnik i prestižnih sertifikata “Top Employer Serbia” i “Top Employer Europe” za 2021. godinu, koje dodeljuje Top Employers Institute, vrednujući jasno definisane procese upravljanja ljudskim resursima koji utiču na izgradnju fer odnosa, kao i benefita koje kompanija pruža svojim zaposlenima. Poziciju jednog od najboljih poslodavca u Srbiji, Lidl Srbija opravdava stalnom brigom i dobrim uslovima koje zaposleni imaju u toj kompaniji. Iz kompanije poručuju da dobijena priznanja i sertifikati predstavljaju odraz posvećenog njihovog odnosa prema svojim zaposlenima, kao poslodavca kog odlikuje snažan i pozitivan timski duh.\nNemački poslodavac nastavlja svoj rast i ekspanziju u Srbiji nedavnim obeležavanjem jubileja otvaranja 50. Lidl prodavnice u Mladenovcu. Broj zaposlenih u Lidlu Srbija tako se povećao na ukupno 2.200 radnika, a aktuelni konkursi za nove radnike uvek mogu naći na zvaničnom sajtu kompanije, u rubrici “Pretraga otvorenih pozicija” (lidl.rs).\nLidl nagrađen u Srbiji i Evropi sertifikatom “Top employer 2021”\nLidl Srbija proširuje mrežu svojih dobavljača\nLidl traži poslovođe za prodavnice u četiri grada


Draga, izvini, zvala me je Zvezda...! | BN\nDraga, izvini, zvala me je Zvezda...!\nNenad Krstičić kaže da će morati da otputuje nazad u Vitoriju gde se "taman raspakovao" sa trudnom suprugom, kada je stigao poziv koji nije mogao da odbije.\nFudbal 28.08.2017 | 16:15\nMalo koji fudbaler doživi da debituje za novi klub samo dva dana nakon prvog treninga, a u slučaju Nenada Krstičića situacija je zanimljivija utoliko što mu se to dogodilo u najvećoj utakmici srpskog fudbala i to u ulozi startera.\nI, shodno očekivanjima i kvalitetu koji je "vratio" u Srbiju posle devet godina provedenih u Sampdoriji, Bolonji i Alavesu, odmah je i zablistao.\nNovi vezista crveno-belih rekao je posle 155. "večitog derbija" sa Partizanom, odigranog u nedelju uveče u Ljutice Bogdana, da nije ni sekund razmišljao o tome da li da prihvati ponudu Crvene zvezde i da se u žurbi na putu ka Beogradu nije ni…\n...spakovao kako treba.\n"Ponudu sam odmah prihvatio da bih bio spreman za derbi. Super je osećaj, uopšte ne razmišljam na način da sam napravio korak unazad u karijeri. Šta više, ovo je najveći klub u kom sam igrao i daću sve za Zvezdu", rekao je Krstičić novinarima po prvom izlasku iz svlačionice rezervisane za domaći tim na "Marakani".\nKrstičić je u sredu potpisao dvogodišnji ugovor sa Zvezdom, a prvi pravi trening sa novim saigračima odradio je u petak zbog utakmice sa Krasnodarom u četvrtak uveče, da bi već u nedelju debitovao u startnoj postavi.\nPrelazak u Crvenu zvezdu iz španskog Alavesa, po njegovim rečima, bio je neplaniran.\n"Žena mi je u osmom mesecu trudnoće, već smo se raspakovali u Vitoriji i rekli da više nigde ne idemo. Kada su me pozvali, odmah sam došao, nismo se potpuno ni spakovali", kazao je Krstičić, koji će da iskoristi reprezentativnu pauzu kako bi otišao u Španiju po ostale stvari.\nKako je rekao, Zvezdine utakmice je pratio od početka sezone i ocenio da ekipa igra sve bolje.\n"Pratio sam Zvezdu od početka, igra je sve bolja kako utakmice prolaze. Saigrači su me super prihvatili. Mnogo njih poznajem od ranije, stranci su odlični ljudi i biće sve dobro", rekao je ovaj 27-godišnji vezni fudbaler.\nOn je profesionalnu karijeru počeo u OFK Beogradu, iz kog je otišao pre devet godina i u međuvremenu igrao za Sampdoriju, Bolonju i Alaves.\n"Igrao sam u Srbiji za OFK Beograd, ali to ne može da se poredi sa ovim klubom", rekao je Krstičić.\nNaveo je da će debi protiv Partizana na Stadionu "Rajko Mitić" zauvek pamtiti.\n"Nema šta da se kaže, ovako nešto u životu nisam osetio. Zvezda je najveći klub za koji sam igrao do sada. Ovako nešto svako treba da doživi", istakao je Krstičić.\n"Večiti" derbi u nedelju u veče završen je nerešeno bez golova. Krstičić je kazao da su obe ekipe emotivno ispražnjene posle kvalifikacija za Ligu Evropa.\n"Utakmica je bila teška. Imali smo šanse da rešimo, ali lopta nije ušla u gol", dodao je.\nKrstičić je naveo da je trener Vladan Milojević zadovoljan kako je igrao derbi i istakao da će uvek pružati ono što se očekuje od njega na terenu.


Ministri odbrane Rusije i Turske razgovarali o Siriji - Sputnjik Srbija\n21:04 09.12.2019 (osveženo 21:30 09.12.2019) Preuzmite kraći link\n„Ministar odbrane Turske Hulusi Akar razgovarao je telefonom sa ruskim ministrom odbrane Sergejem Šojguom. Tokom razgovora, ministri su razmenili mišljenje o pitanjima bezbednosti u Idlibu i drugim regionima, naročito o situaciji u oblasti operacije ’Izvor mira‘ u okviru sporazuma iz Sočija“, navodi se u saopštenju.\nPredsednici Rusije i Turske, Vladimir Putin i Redžep Tajip Erdogan, 22. oktobra su potpisali memorandum o razumevanju u deset tačaka. U njemu se, između ostalog, govori da se od 12 časova 23. oktobra 2019. na sirijsku stranu sirijsko-turske granice izvan zone turske operacije „Izvor mira“ uvode jedinice ruske vojne policije i sirijske pogranične službe koje će pomagati kurdskim odredima da se povuku na 30 kilometara od sirijsko-turske granice. Ministar odbrane Rusije Sergej Šojgu saopštio je da je povlačenje Kurda završeno pre roka. Nakon toga počele su zajedničke rusko-turske patrole ove oblasti.


Britanija još nije donijela odluku o aktiviranju člana 50\nNovi britanski ministar finansija Philip Hammond\nBritanija tek treba da odluči kada će aktivirati član 50 Lisabonskog sporazuma i započeti formalni proces izlaska iz EU, izjavio je u četvrtak novoimenovani ministar finansija Philip Hamond do juče šef diplomatije Ujedinjenog Kraljevstva.\nU intervjuu za radio-stanicu LBC, Hammond je na pitanje da li će član 50 biti aktiviran do kraja ove godine, rekao da takva odluka još nije donesena.\n"Mi smo sada dobili ključne igrače koji će biti uključeni u proces donošenja odluke i kada premijerka završi danas sa svojim obavezama, siguran sam da ćemo sjesti i početi da razgovaramo o britanskoj pregovaračkoj strategiji i kako da je realizujemo", rekao je Hammond i dodao da ne može da odgovori na pitanje kada će biti pokrenut postupak formalnog izlaska.\nNova britanska premijerka Theresa May imenovala je dugogodišnjeg euroskeptika Davida Davisa, iz konzervativnijeg krila torijavaca za ministra koji će sa EU voditi pregovore o Brexitu.\nBritanski ministar finansija Philip Hammond, koji će na tom mjestu zamijeniti Georgea Osborna rekao je da odluka o Brexitu znači da Britanija napušta jedinstveno tržište, ali da bi trebalo sada da pregovora o postizanju novog dogovora sa trgovinskim partnerima.\n"Kao rezultat naše odluke da napusitmo EU, mi ćemo izaći sa jedinstvenog tržišta. Pitanje je kako ćemo pregovarati sa Unijom ne sa aspekta članova, već sa aspekta bliskih susjeda i trgovinskih partnera", odgovorio je Hammond.\nU izjavi za drugi medij, Sky news, on je takođe poručio da neće biti novog vanrednog bužeta i pored toga što se to pitanje poteže nakon nestabilnosti koje je pratila odluka Britanaca da izađu iz EU.\nHammond se danas sastaje sa direktorom Banke Engleske Markom Careneyem da, kako je rekao, "procijene gdje su" iako je naveo je svjestan da je britanska ekonomija dobro uzdrmana odlukom izlasku iz EU.


Mobilni telefoni, 26.02.2020, 03:30 AM\nKorisnici Samsungovih pametnih telefona širom sveta bili su prošle nedelje zbunjeni kada se na telefonima pojavilo misteriozno obaveštenje koje je sadržalo samo dva broja, dve jedinice, „1 1“.\nMnogi su bili uplašeni da su im telefoni hakovani. Sajt Register je tada objavio da je došlo kompromitovanja podataka određenog broja naloga i povezao to sa „1 1“ obaveštenjem koje su primili skoro svi vlasnici Galaxy uređaja. Samsung je sada priznao da se to zaista dogodilo, ali kompanija tvrdi da ta dva događaja nisu povezana.\nSamsung je za Register rekao da je tehnička greška dovela do ovog incidenta, i da je „mali broj“ korisnika mogao da pristupi ličnim podacima drugih korisnika. Samsung nije naveo koje je podatke greškom otkrio, ali jedan korisnik Reddita kaže da oni uključuju istoriju narudžbina drugih korisnika, poslednje četiri cifre njihovih kartica, emailove, imena, brojeve telefona i fizičke adrese.\nKao meru predostrožnosti, kompanija je zabranila korisnicima da se prijavljuju na svoje naloge na njenom sajtu u Velikoj Britaniji dok problem nije rešen. U sledećem saopštenju, Samsung je tvrdio da je ovaj incident uticao na manje od 150 naloga. Ti korisnici će verovatno uskoro dobiti poruku od Samsunga.\nU početku su medijski izveštaji povezivali kompromitovanje podataka sa obaveštenjem „1 1“ koje su korisnici Galaxy uređaja masovno primali preko aplikacije Find My Mobile. Samsung je rekao da je to slučajnost i da se incident u kome je došlo do kompromitovanja podataka malog broja korisnika dogodio samo nekoliko dana nakon problema sa Find My Mobile aplikacijom.


Premijer Hodžić se susreo sa direktorom Porezne uprave FBiH – Radio Feral\n10/03/2021 10/03/2021 Mirza Musanovic\t0 Comments\nPremijer Tuzlanskog kantona Kadrija Hodžić susreo se danas sa direktorom Porezne uprave Federacije Bosne i Hercegovine Šerifom Isovićem i pomoćnikom direktora i rukovodiocem Kantonalnog poreznog ureda u Tuzli Rešadom Nurićem. Ovom prilikom razgovaralo se o aktivnostima Porezne uprave s posebnim akcentom na područje Tuzlanskog kantona. Između ostalog pažnja je posvećena i analizi trendova poslovanja privrednih subjekata u vrijeme pandemije, te posljedicama koje ona ostavlja.\nTokom sastanka, kojem su je prisustvovao i ministar finansija TK Vedran Lakić, izražene su intencije i Porezne uprave FBiH i Vlade Tuzlanskog kantona za stvaranje zakonskog okvira i ostalih preduslova za poboljšanje poslovnog ambijenta, izjednačavanju odnosa prema javnom i privatnom sektoru, ali i naplati poreznih prihoda.\nPremijer Hodžić i direktor Isović su se složili da i Vlada Tuzlanskog kantona i Porezna uprava FBiH žele biti servis privredi, ali onom dijelu privrede koji želi raditi transparentno i u zakonskim okvirima.\n„Takvi privrednici i privredni subjekti će i u Vladi i u Poreznoj upravi uvijek imati partnera za rješavanje poslovnih izazova“, složili su se Hodžić i Isović.\n← Načelnik posjetio novoimenovane direktore u JZU Dom zdravlja i BKC-u „Alija Izetbegović“\nTK: Nepogode dokusurile proljetne usjeve


Rafting klub Vir Pančevo - Sportski portal Srbije\nRafting klub VIR osnovan je oktobra 2008 god. na inicijativu par vrhunskih kajakasa i kanuista na celu sa njihovim trenerom Đuricom Levnajicem i naravno uz veliku pomoć Žarka Stefanova velikog zaljubljenika u ekstremne sportove koji je citavu zamisao pretvorio u delo. I naravno bračni par Miladinović Snežu i Dragana koji organizuju svako takmičenje i brinu o našim takmičarima. Iako je jedan od najmlađih klubova u državi koji se bave ovim sportom,rezultati su već u prvoj takmičarskoj sezoni bili na zavidnom nivou.\nPrednost ovog kluba je sto su takmičari već izgrađeni sportisti, koje odlikuje dugogodišnji rad u sportovima na mirnim vodama-kajaku i kanuu. Samim tim, ciljevi kluba su postizanje što boljih rezultata, kako na domaćim, tako i na međunarodnim takmičenjima.\nRafting klub Vir Pančevo Prikaz sportskog kluba Rafting klub Vir Pančevo u sportskom adresaru na portalu BesplatanSport.com\nrafting, splavarenje, rafting klub, rafting klub pancevo, rafting klub vir\nBroj pregleda: 3,903


Ukraden uran iz rudnika u Rumuniji - Bizlife.rs\nUkraden uran iz rudnika u Rumuniji\n23:26 Bukurešt, 01/11/2011\nIz rudarske kompanije na zapadu Rumunije nepoznati počinioci ukrali su 73 kilograma sirove rude radioaktivnog urana, saopštila je rumunska policija. Portparol policije Alina Dinu rekla je da se neobogaćeni uran čuvao u osam metalnih cevi u bunkeru u skladištu kompanije u Stei na zapadu Rumunije i da je krađa otkrivena 26. oktobra, prenela je agencija AP.\nZvaničnik rumunske Nacionalne komisije za nuklearnu aktivnosti Florin Dobra rekao je da je “mogućnsot radioaktivne kontaminacije u okruženju izuzetno ograničena”. Rumunska policija istražuje krađu koja je, prema pretpostavka, mogla da se dogodi i pre tri meseca.\nUran je osnovno gorivo za nuklearno oružje i elektrane na nuklearni pogon, ali ruda u sirovom obliku mora da prođe kroz nekoliko izuzetno komplikovanih procesa pre nego što se dovoljno obogati za upotrebu.\nRumunija je jedan od najvećih proizvođača rude uranijuma na evropskom kontinentu, i posle Češke najveći je proizvođač u Evropskoj uniji.


utorak, 13 Novembar 2012 03:50\nBojan Bošnjak, ministar poljoprivrede, šumarstva i vodoprivrede primio delegaciju Saveza udruženja pčelara Zeničko-dobojskog kantona, koju je predvodio Besim Huseinagić, predsjednik Saveza. Oni su ministra Bošnjaka informisali o stanju u oblasti pčelarstva u cjelini na području našeg Kantona, počev od načina funkcioniranja 14 općinskih udruženja preko aktivnosti koje poduzimaju na edukaciji do akcija zaštite i liječenja pčelinjih društava. Na području Kantona registrovano je 800 pčelara koji posjedujuju ukupno 21.400 košnica, dok je najmanje još toliki broj onih koji nisu registrovani te djeluju izvan općinskih udruženja, kazao je presjednik Huseinagić.\nS obzirom na povećanje vrsta oboljenja koja zahvataju pčelinja društva zadnjih godina, pčelari su naglasili važnost učlanjenja i ostalih pčelara u općinska udruženja kako bi se mogli zajednički oduprijeti bolestima pčela i djelovati združeno u borbi za očuvanje pčelinjeg fonda na Kantonu. Vlado Mihajlović, predsjednik i Munib Husejinagić, član Udruženja pčelara Općine Zenica istakli su da se većina članova bavi pčelarstvom iz hobija, a veoma mali broj su profesionalci u proizvodnji meda i drugih pčelinjih proizvoda. No, rezultati koje postižu na zavidnom su nivou i već dugi niz godina primaju priznanja za svoj rad.\nPčelari ZDK u posjeti APIMED-u\nViše iz kategorije: « Pogledajte ulicu Aska Borića Problemi u KAP ZDK »


Ivanić: Moguć zastoj na evropskom putu BiH\nNaslovnica Bosna PRESS Ivanić: Moguć zastoj na evropskom putu BiH\nMnogi političari fokusirani su na izbore, a Vijeće ministara nema potpunu podršku, kaže Mladen Ivanić.\nPredsjedavajući Ivanić smatra da su političku situaciju u BiH u proteklom periodu nepotrebno zakomplicirala dva događaja ove godine, a to su obilježavanje 9. januara, Dana Republike Srpske te pokušaj revizije presude po tužbi za genocid u slučaju BiH protiv Srbije.\n„To je opteretilo unutrašnje odnose i dovelo do određene krize u funkcioniranju Predsjedništva, koju smo naknadno prevazišli. Međutim, potrošili smo vrijeme na ove stvari tako da ništa suštinsko i ozbiljnije, nažalost, nije urađeno“, kazao je Ivanić.\nNema parlamentarne većine\nPredsjedavajući Predsjedništva BiH je mišljenja da već neko duže vrijeme ne postoji “klasična većina u BiH” te da je sve počelo kao širenje nepovjerenja nakon, kako kaže, preglasavanja u vezi s popisom stanovništva u BiH.\n„Poslije toga se zdrava atmosfera nikad se nije vratila“, dodao je Ivanić.\nU suštini, ističe, Vijeće ministara BiH nema potpunu i pravu podršku već ona zavisi od teme do teme ili od slučaja do slučaja, zbog čega smatra da do kraja njegovog mandata neće doći do promjena.\n„Bilo bi mnogo bolje da je taj odnos bio iskreniji i manje podložan nepotrebnim dnevnim političkim igrama. Nažalost, to se nije desilo“, kazao je.\nGovoreći o razvoju odnosa sa susjednim zemljama, napomenuo je da je bilo izvjesnih tenzija u odnosima BiH i Hrvatske, kao i tenzija u odnosima sa Srbijom koje su trajale duže vrijeme, dok je odnose s Crnom Gorom ocijenio “potpuno normalnim”.\nOdnosi sa Srbijom i Hrvatskom\n„Međutim, mislim da će se odnosi poboljšavati zahvaljujući činjenici da smo nakon dužeg vremena imali dvije zajedničke sjednice Vijeća ministara i Vlade Republike Hrvatske“, smatra Ivanić.\nOdnose sa Srbijom ocijenio je dobrim, ukoliko se posmatraju kroz prizmu “običnog života”. Međutim, dodao je da su dva događaja uzrokovala određene probleme, a to su otkazivanje posjete predsjednika Srbije Tomislava Nikolića zbog privođenja Nasera Orića te napad na tadašnjeg premijera, a sadašnjeg predsjednika Srbije Aleksandra Vučića u Srebrenici.\n„Ključ je da se ti odnosi poprave, prije svega u Sarajevu, gdje prvenstveno mislim na bošnjačke lidere koji trebaju prihvatiti ponudu Aleksandra Vučića za pomirenje“, istakao je Ivanić, dodajući da, ipak, ne vidi lidera koji je istinski spreman da to uradi.\nPotreba za normalnom komunikacijom\n„Sve se moglo prevazići da je postojala normalna komunikacija. Za mene nije normalno da predsjedavajući Vijeća ministara i premijeri ne sjednu bar jednom mjesečno i da sva odabrana pitanja ne stave na dnevni red. To je bila praksa posljednjih 12-13 godina i ne vidim zašto ne bila i sada“, kazao je.\n„Predizborna kampanja je prerano krenula. Mnogi političari više razmišljaju o implikacijama na izbore nego što prave poteze koji su okrenuti ka evropskoj budućnosti BiH“, upozorio je.


Želite „oskarovski“ izgled, kao na crvenom tepihu? – delimo poklon | CityMagazine\nSjaj, raskoš i glamur Holivuda bili su u centru pažnje svetske javnosti na 91. svečanoj dodeli Oskara. Najveće filmske zvezde uvek blistaju na crvenom tepihu, a njihov stajling je među vrućim temama. Zato otkrivamo tajnu lepote diva sa velikog platna koje obožavamo da gledamo u svečanim toaletama, doteranih frizura i blistavog tena. Svaki savršeni „oskarovski“ izgled zahteva kožu kakvom se mogu pohvaliti boginje. Ipak, za razliku od slavnih svetskih dama, u realnom svetu ne možemo baš ceo dan da provedemo spremajući se za neki poseban događaj. Zato nam FOREO daje rešenje i savete kako da izgledamo kao holivudske zvezde u sopstvenoj režiji, jer je upravo ovaj švedski brend ambasador sjajne kože i nege lepote dostupne svakome.\nPerfektna šminka počinje od prave baze, a to se lako može postići uz dobru rutinu čišćenja lica. Izbegavajte prekomerno čišćenje kože neposredno pre važnog događaja, jer se može pojaviti crvenilo i iritacija. Najbolji rezultati se postižu kombinovanjem pravog sredstva za negu vaše kože, zajedno sa uređajem LUNA 2, poznatom četkicom za lice koja ima silikonsku glavu i jedinstvene T-sonične pulsacije zahvaljujući kojima mrtve ćelije kože postaju prošlost, a koža ostaje mekana bez iritacije. Na raspolaganju je i LUNA play plus, koja se može naći u svim dm drogerijama u Srbiji. Slavne ličnosti vole LUNA asortiman, a među njima je i jedinstvena Lejdi Gaga, koja je dobila Oskara za najbolju pesmu u filmu Zvezda je rođena. Svetski popularna Kim Kardašijan nedavno se na svom Instagram profilu pohvalila kako je LUNA jedan od njenih favorita za negu lica.\nOskarovski izgled je moguć uz FOREO\nFOREO i City Magazine poklanjaju vam jedan FOREO aparat za negu vaše lepote. Da biste ušli u konkurenciju za ovu nagradu potrebno je da u komentarima na ovu vest na našoj FB stranici napišete kako vi postižete „oskarovski“ izgled.\nŠoljica puna prazničnog raspoloženja beauy · foreo · nega kože · nega lica


Srbija nazaduje u vladavini prava - Ozonpress :: internet portal\nNakon što je produžen rok za usklađivanje zakonodavstva Srbije sa pravnom tekovinom Evropske unije sa 2018. na kraj 2021. godine, nevladine organizacije okupljene u Koaliciji „PrEUgovor“ ocenile su da suština nije u rokovima već u istinskim reformama.\nKašnjenje Srbije u usvajanju važnih zakona koja se tiču poglavlja 23 i 24 je zabrinjavajuće, ali je još važnije što se u nekim segmentima, poput slobode medija, Srbija udaljava od suštinskih reformi, a konstatovano je i pogoršanje što pokazuje nedavno objavljeni „non-pejper“ Evropske komisije.\nBez suštinskih reformi se, dodaju u Koaliciji, stvara mogućnost za posledice po sve građane Srbije.\nNemanja Nenadić iz Transparentnosti Srbija podsetio je da Zakon o finansiranju političkih aktivnosti ponovo nije izmenjen, niti su izmenjeni drugi propisi.\n“Nije postupljeno ni po preporukama međunarodnih organizacija kao što su OEBS, ODIHR i mi ćemo u još jedan izborni proces, makar na lokalnom nivou, a da su ta pravila ista onakva kao što su ocenjena da nisu bila dovoljno dobra”, upozorio je Nenadić.\nVanja Macanović iz Autonomnog ženskog centra kaže da ne želi da im se ponovi iskustvo žena i ženskih organizacija u Hrvatskoj.\n“Oni su pratili rokove, možda su imali neka kašnjenja, napravljene su i neke izmene, ali onog trenutka kad su ušli u EU oni su sve vratili unazad. Čak je gore nego što je bilo pre nekih izmena”, istakla je ona.\nBranko Čečen iz Centra za istraživačko novinarstvo je ocenio da se zahtevi Grupe za slobodu medija poklapaju sa onim što je Evropska komisija zatražila od Srbije u svom nezvaničnom polugodišnjem izveštaju.\n“Nedostatak mogućnosti da se problemi izraze kroz medije reflektuje se u ozbijnim prostorima za veoma ozbiljne tenzije, koje se za sada događaju u pojedinim sektorima i pojedinim preduzećima, ali se najiskrenije nadam da se to neće događati u većim obimima, jer to nije dobro ni za koga”, rekao je Čečen.\nKoaliciju “PrEUgovor” čine Akcija protiv trgovine ljudima, Autonomni ženski centar, Beogradski centar za bezbednosnu politiku, Centar za primenjene evropske studije, Centar za istraživačko novinarstvo, Grupa 484 i Transparentnost Srbija.


Kompromis između Beograda i Prištine moguć samo u jednom slučaju - Sputnjik Srbija\n07:05 11.06.2018 (osveženo 07:06 11.06.2018) Preuzmite kraći link\nEvropska unija ima ekonomsku ulogu, ali je u vojno-političkom smislu slaba, sa kontradiktornim interesima među državama. Jedno zagovara Nemačka, drugo Španija, ističe sagovornik Sputnjika, analitičar Dragomir Anđelković, potkrepljujući time ocenu da će kompromisa između Beograda i Prištine biti samo ako se o tome dogovore i Vašington i Moskva.\n„Da bi se došlo do nekog kompromisa, apsolutno je neophodno da se SAD uključe. Amerika ima presudnu ulogu kada se radi o kosovskim Albancima, ima uticaj na njihovu politiku i ako ona nešto bude zagovarala, to će biti i prihvaćeno. S druge strane, Rusija je ključni saveznik Srbije. Samo u toj geopolitičkoj formuli Moskva—Vašington—Beograd—Priština možda će doći do nekog kompromisa — pretpostavljam fer podele Kosova“, kaže Anđelković.\nOn kaže da je teško prognozirati kada bi Moskva i Vašington mogli da se direktno uključe, ali ističe i da Beograd, iako je pod velikim pritiskom, neće prihvatiti kapitulaciju.\n„Da bismo mi kao Srbija prihvatili Kosovo i realnost da ne kontrolišemo veliki deo Kosova, moramo da dobijemo kompenzaciju, a to je da oni delovi gde su Srbi i dalje većina i gde su naše institucije prisutne budu ponovo integrisani u sastav Srbije. Teško je reći da li će se to desiti, ali mnogo zavisi od rusko-američkih odnosa. U nekoj široj geopolitičkoj konstelaciji, moguće je da se i to dogodi, ali samo po sebi neće“, smatra sagovornik Sputnjika.\nI pored toga što su Albanci nekooperativni, a Beograd pod velikim pritiskom, spreman je da nastavi dijalog, ali, kako ističe, ne i da kapitulira.\n„Verovatno se iza kulisa vode pregovori sa vodećim zapadnim faktorima da se nađe neki model kako bi dijalog mogao da se nastavi. Vučićevo insistiranje na ulozi Rusije pokazuje da Srbija sigurno traži da i Moskva bude u to uključena“, rekao je Anđelković.\nNa pitanje da li je moguće da Albanci upadnu na sever Kosometa i zauzmu ga, ovaj analitičar podseća da oni imaju paravojne formacije s kojima mogu da pokušaju prodor na sever. Ukazuje da su to pokušali i 2011. godine i da je bilo i poginulih i povređenih na obe strane. Srbi su se tada samoorganizovali i onda je NATO intervenisao i onemogućio veći albanski pohod.\n„Nema sumnje da Albanci i njihove paramilitarne snage mogu da krenu masovno na sever, a ako bi Srbija ušla, to bi mogao da znači sukob sa NATO-om. S druge strane, to bi bio veliki udar na prestiž NATO-a, koji je maskiran u KFOR i garantuje bezbednost, ako dopusti da dođe do nekakve ’Oluje 2‘ i etničkog čišćenja Srba sa severa dok on drži kontrolu nad KiM“, kaže Anđelković.\nOn rešenje vidi u tome da Srbija revitalizuje sistem civilne zaštite kakav je postojao pre briselskog dijaloga, da pojača samoorganizovanje Srba, kako bi se oni suprotstavili izlaskom na barikade, i na taj način izdržali prvi udar. Anđelković se, ipak, nada da do toga neće doći, ali upozorava da treba da budemo svesni da Priština razmatra i takve ideje.\nkompromis, Dragomir Anđelković, Priština, Beograd


Tanjug | 11. 01. 2017 - 12:28h\nFoto: M. Đoković / RAS Srbija Jorgovanka Tabaković, guverner NBS\nOvim iznosom deviznih rezervi, kako je saopšteno danas iz NBS, obezbeđena je pokrivenost novčane mase (M1) od 207 odsto i više od šest meseci uvoza robe i usluga.\nNeto devizne rezerve (u koje nisu uračunata devizna sredstva banaka po osnovu obavezne rezerve i drugim osnovima) na kraju decembra su iznosile 8,36 milijardi evra i bile su veće za 231 milion u odnosu na prethodni mesec.\nZnačajan rast bruto i neto deviznih rezervi NBS je ostvaren uprkos tome što na medjunarodnom finansijskom tržištu i dalje preovladjuju izrazito nepovoljni uslovi za ulaganje deviznih sredstava.\nRastu deviznih rezervi značajnije su doprineli neto prilivi na račune devizne obavezne rezerve banaka u iznosu od 136,1 milion evra, zatim za 108,1 milion evra veća prodaja državnih deviznih hartija od vrednosti nego što su iznosila dospeća, kao i veće korišćenje deviznih kredita od otplata za 90,1 milion evra.\nPo osnovu upravljanja deviznim rezervama i po drugim osnovima, devizne rezerve su povećane za 113,1 milion evra.\nNavedeni prilivi bili su više nego dovoljni da se pokriju realizovani odlivi iz deviznih rezervi u ukupnom iznosu od 107,3 miliona evra.\nObim realizovane trgovine devizama na medjubankarskom deviznom tržištu u decembru iznosio je 622,1 milion evra i bio je za 253,5 miliona veći nego u prethodnom mesecu.\nZaključno sa 31. decembrom 2016. u medjubankarskoj trgovini realizovano je ukupno 6,12 milijardi evra.\nU decembru je zabeležena nominalna deprecijacija dinara prema evru od 0,2 odsto, a NBS je u tom mesecu intervenisala na medjubankarskom deviznom tržištu neto prodajom 10 miliona evra (kupovinom 90 miliona evra i prodajom 100 miliona evra), kako bi ublažila prekomerne dnevne oscilacije kursa.\nNAJNOVIJI PODACI Evo kolike su devizne rezerve…\nDevizne rezerve Narodne banke Srbije (NBS) na kraju marta ove godine iznosile su 9,73 milijarde evra, što je za 15 miliona evra manje nego u februaru,…\nSmanjenje javnog duga oborilo devizne rezerve…\nDevizne rezerve Narodne banke Srbije iznosile su na kraju novembra 2017. godine 10,1 milijardu evra, što je za 655,4 miliona evra manje nego prethodnog meseca,…\nNBS: Veće DEVIZNE rezerve za 79 miliona evra,…\nDevizne rezerve Narodne banke Srbije su na kraju maja iznosile 9,49 milijardi evra, čime se obezbeđuje pokrivenost novčane mase M1 od 197 odsto i oko šest…\nNBS: Devizne rezerve u julu 9,9 milijardi…\nDevizne rezerve Narodne banke Srbije (NBS) na kraju jula ove godine iznosile su devet milijardi i 948 miliona evra, što je za 277,7 miliona evra viče nego na…\nDevizne rezerve Narodne banke Srbije prošli…\nDevizne rezerve Narodne banke Srbije (NBS) povećane su u avgustu za 329,7 miliona evra i na kraju meseca su iznosile 10,27 milijardi evra, saopšteno je danas…\nPovezane teme: NBS , Devizne rezerve


Beta 9. novembra 2020. 17:10\nRuski predsednik Vladimir Putin izjavio je danas da bi milioni sirijskih izbeglica, koji su pobegli tokom gradjanskog rata, trebalo da počnu da se vraćaju kući kako bi pomogli u obnovi Sirije sada kada je na većem delu teritorije nastupio relativni mir.\nPutin je danas razgovarao putem video poziva sa sirijskim predsednikom Bašar al-Asadom, uoči dvodnevne medjunarodne konferencije o izbeglicama koja bi trebalo da počne u sredu u Damasku.\nRusija se pridružila ratu u Siriji u septembru 2015. godine, preokrenuvši odnos snaga u korist Asada, čije su trupe od tada zauzele veći deo zemlje. Sirijski pobunjenici i dalje kontrolišu severozapadnu provinciju Idlib, dok borci predvodjeni Kurdima, koje podržavaju SAD, kontrolišu delove istoka zemlje.\nPutin je rekao Asadu da u sporazumu o okončanju sirijskog sukoba treba da bude uključen povratak izbeglica i raseljenih u skladu sa rezolucijom 2254 Saveta bezbednosti Ujedinjenih nacija. Dodao je da su milioni izbeglica „radno sposobni i da treba da rade na obnovi svoje zemlje“.\nDva dana uoči konferencije u Damasku, ostaje nejasno da li će prisustvovati neke od zemalja koje su domaćini najvećeg broja sirijskih izbeglica, poput Turske. Sirija optužuje Tursku, koja podržava oružanu opoziciju Asadu, za ilegalno rasporedjivanje trupa unutar sirijske teritorije koju kontrolišu pobunjenici.\n„Konferencija će biti samo početak rešavanja ovog humanitarnog problema“, rekao je Asad, dodajući da su glavna prepreka za povratak izbeglica zapadne sankcije, koje je opisao kao „nelegitimne i nepravedne“.


Uoči ovogodišnje berbe kukuruza: više brige nego… - Pančevac1\nUoči ovogodišnje berbe kukuruza: više brige nego…\nOve godine su poljoprivrednici suočeni s naizgled paradoksalnom situacijom da je gljivičnih bolesti u kukuruzu bilo manje nego 2013, ali je opasnost od pojave mikotoksina veća nego prethodne sezone. Objašnjenje ovog fenomena koje smo dobili u Poljoprivrednoj stručnoj službi Institut „Tamiš” jednostavno je – velika vlažnost zrna nosi rizik od pojave aflatoksina, pa će ratari morati dobro da ga osuše pre skladištenja.\nRadmila Heraković, diplomirani inženjer zaštite bilja u „Tamišu”, kaže kako su stručnjaci te ustanove obavili zdravstvene preglede hibrida kukuruza ranih, srednje ranih i kasnih grupa zrenja, kako bi ustanovili stepen oštećenja roda koji su prouzrokovali insekti, kukuruzno crvenilo, te gljive aspergilus, penicilinum i fuzarijum.\n– Zbog promenljivih temperatura i velike količine padavina, koje su obeležile septembar, na hibridima su registrovana oštećenja od kukuruznog plamenca, fuzarijuma, aspergilusa, kao i šteta nastala kombinovanim delovanjem štetočina i gljiva. Ipak, može se reći da je u odnosu na prošlu godinu procenat oštećenja na klipovima manji, jer izrazito kišovito vreme nije pogodovalo razvoju aspergilusa i fuzarijuma. Zapaženo je da je zbog velikih količina padavina došlo do nabubrivanja i klijanja zrna u klipu, što predstavlja defekt kukuruza – rekla je Herakovićeva.\nOna je dodala kako druga generacija kukuruznog plamenca stvara probleme zbog toga što se ubušuje u klip i tako na njemu pravi „rane” na kojima se razvijaju gljive u vidu rozikaste navlake. Naša sagovornica je ocenila da bi štete od gljivica koje stvaraju aflatoksine ove godine ipak trebalo da budu manje, ali je skrenula pažnju proizvođačima da očiste i provetre skladišta, a po mogućstvu obave njihovu deratizaciju i dezinfekciju. Takođe, preporučila je da se kukuruz pre skladištenja obavezno osuši zbog prevelike vlažnosti, kako se ne bi dogodilo da se na njemu mikotoksini razviju naknadno.\nŠtetočine i gljive prete kukuruzu\nNa opasnost od razvoja mikotoksina u silosima i drugim prostorima za čuvanje kukuruza upozorio je i Stevan Maširević, profesor Poljoprivrednog fakulteta u Novom Sadu. On je rekao da skladištari treba da operu i dezinfikuju silose, jer se u njima nalazi veliki broj spora gljiva zaostalih od prethodne sezone. Maširević je preporučio ratarima da kukuruz beru rano ujutru, jer se tada najlakše skida svila s klipa, na kojoj se nakuplja i razvija najviše mikroorganizama. On je malim proizvođačima koji nemaju velike količine kukuruza, a čuvaju ga u svojim domaćinstvima, savetovao da odseku ili polome vrhove klipova, da bi tako odstranili zaražena zrna, te sprečili da se plesan tokom skladištenja širi na ostatak roda.\nPrema rečima tog stručnjaka, trenutna vlažnost kukuruza na njivama je oko 20 procenata, što je previsoko ako se zna da već sa 16 odsto vlage može početi razvoj bolesti na zrnima. Optimalna vlažnost ploda je dva odsto niža, pa kada se svi izneti podaci uzmu u obzir, jasno je da proizvođači imaju dosta briga ove jeseni.\nOni još uvek ne znaju koliko će otkupljivači plaćati ovogodišnji rod, ali im je već jasno da će imati visoke troškove skladištenja, naročito oni s većom količinom robe. Zbog visoke vlage u zrnima neće moći da čuvaju kukuruz kod sebe, već će morati da ga odnesu u silose na sušenje, a ono će biti skuplje jer će duže trajati. Zato se može dogoditi da otkupljivači uhvate paore u „makaze” svih ovih troškova i okolnosti, i uzmu im kukuruz po nižoj ceni od realne. Poljoprivrednici će da gunđaju, trgovci da trljaju ruke, a država će ponavljati kao pokvarena ploča da se ne meša u ovakvu „tržišnu” igru. Sve u svemu, ništa novo pod kapom nebeskom.


Kabinet predsednika Crne Gore: Selakovićeve tvrdnje nisu utemeljene na činjenicama\n„Tvrdnja generalnog sekretara predsednika Srbije, Nikole Selakovića, da su najrelevantnija međunarodna pravna tela, poput Saveta Evrope „pozvala na potrebu vršenja restitucije crkvene imovine, naročito Srpske pravoslavne crkve (SPC)“ nema apsolutno nikakvog utemeljenja u činjenicama“, kazali su iz Kabineta predsednika Crne Gore, Mila Đukanovića.\nNaprotiv, navodi se u saopštenju, Crna Gora je 2012. godine upravo na Evropskom sudu za ljudska prava, kao sudskim telom Saveta Evrope, dobila spor protiv Srpske pravoslavne crkve, koja je zahtevala restituciju crkvene imovine u Crnoj Gori.\n„Evropski sud u Strazburu je ovu tužbu SPC odbacio kao očigledno neosnovanu i neprihvatljivu, utvrdivši da podnosioci tužbe nisu imali „postojeću imovinu“ niti „legitimno očekivanje“ za povraćaj imovine čiju su restituciju zahtevali“, istakli su iz Đukanovićevog kabineta.\nNavode i da je sud u Strazburu zaključio da su tvrdnje SPC i države Srbije da je SPC u Crnoj Gori žrtva povrede prava na mirno uživanje imovine i na pravično suđenje, kao i da je navodno diskriminisana od strane države Crne Gore, bez pravnog osnova.\nPrema njihovim rečima, iz ove odluke Evropskog suda jasno proizilazi da je imovina koju je tada potraživala SPC, u vrednosti od više stotina miliona evra, zapravo državna imovina.\n„Republika Srbija, koja se pridružila tužbi, iznela je čitav arsenal poznatih tvrdnji o viševekovnom bivstvovanju SPC u Crnoj Gori i o tome da je SPC isključivi vlasnik pravoslavnih verskih objekata u našoj državi, za koje je izričito tvrdila da predstavljaju istorijske spomenike isključivo srpskog naroda. Međutim, kao ni danas, tako ni tada, za to nisu ponudili pravno valjane dokaze.\nSPC i država Srbija su ovaj spor izgubili zato što je i po domaćem i po međunarodnom pravu nesporna pravna činjenica da je Crna Gora, a ne Srpska pravoslavna crkva, uvek bila i ostala vlasnik verske imovine koja je kroz vekove stvarana od državnog novca ili zajedničkim ulaganjem građana“, podvukli su iz kabineta predsjednika.\nOni su podsetili da je još u Knjaževini, kasnije Kraljevini Crnoj Gori, gde je autokefalna Crnogorska pravoslavna crkva po Ustavu imala status zvanične državne crkve, verska imovina pripadala državi, a Crnogorska pravoslavna crkva je tu imovinu samo koristila i nije njome mogla raspolagati bez izričitog dopuštenja državne vlasti.


Kosovo: 2020. ekshumirani ostaci 11 žrtava rata - Detektor\n23. Decembra 2020.17:03\nStručnjaci iz Srbije, Kosova i EU pretražuju grobnicu u selu Kiževak . Foto: EPA-EFE/Đorđe Savić\nPredsednik kosovske Komisije za nestale osobe Kuštrim Gara izjavio je za BIRN da su ove godine izvršene ekshumacije na deset lokacija na Kosovu i u Srbiji, te da su „pronađeni i ekshumirani posmrtni ostaci najmanje 11 žrtava rata”.\nGara ističe da su 2020. godine „posmrtni ostaci četiri osobe, identifikovane pre nekoliko godina, predati njihovim porodicama kako bi one mogle ponovo da ih sahrane”.\n„Nakon identifikacije ostaci će biti predati članovima porodica kako bi ih oni ponovo sahranili”, rekao je on.\nDo sada je pronađeno i identifikovano oko 6.000 osoba koje su se vodile kao nestale u ratu na Kosovu. Gara kaže da se traga za još 1.638 žrtava, uglavnom albanske nacionalnosti, ali među nestalima ima i Srba.\nPočetkom decembra počela su iskopavanja u selu Kiževak na jugu Srbije nakon što je u tamošnjem otvorenom kopu rudnika pronađena masovna grobnica.\nKomisija za nestala lica Srbije objavila je da se u ovoj masovnoj grobnici nalaze posmrtni ostaci od 15 do 17 ljudi i da se gotovo sigurno radi o Albancima ubijenim tokom rata na Kosovu.\nGrobnica u Kiževku je jedna u nizu masovnih grobnica otkrivenih u Srbiji. Posmrtni ostaci koji su pronađeni u njima pripadaju žrtvama masakara koje su počinile srpske snage, a koje su zatim prebačene u Srbiju i sahranjene u tajnim grobnicama.\nTokom 2020. vršeno je iskopavanje na pet lokacija na Kosovu: na muslimanskom groblju u Severnoj Mitrovici, u selima Poljane i Suvo grlo i na grobljima u Orahovcu i Prizrenu.\nGara kaže da će se naredne godine nastaviti sa iskopavanjima na lokacijama u Mitrovici, Prizrenu i Suvom grlu.\nOn objašnjava da je glavna prepreka u pronalaženju preostalih nestalih osoba nedostatak tačnih informacija.\n„Od Srbije se neprestano traži da otvori svoju arhivu, posebno arhivu bivše Vojske Jugoslavije, te da informacije iz te arhive stavi na raspolaganje “, dodaje on.\nOva vojna arhiva je državna tajna, ali predsednik Srbije Aleksandar Vučić ponudio je otkrivanje informacija ukoliko se otvori arhiva Oslobodilačke vojske Kosova kako bi se otkrile lokacija na kojima su zakopane srpske žrtve.\nMeđutim, na Kosovu tvrde da OVK nije imala arhivu.


Realizovana vježba “Uzbuna na lokaciji sa naoružanjem i municijom”\nU okviru realizacije kursa “Fizičko osiguranje skladišta sa naoružanjem i municijom” u Centru za osnovnu obuku u Pazariću je 06.10.2015. godine realizovana vježba “Uzbuna na lokaciji sa naoružanjem i municijom”.\nVježba je realizovana kroz 14 različitih scenarija događaja i incidenata na formiranoj lokaciji sa naoružanjem i municijom, za potrebe vježbe, a sa ciljem praktične primjene i uvježbavanja procedura zaštite kada su ovakve lokacije u pitanju.\nDirektor vježbe poručnik Dragan Runjić je u uvodnom brifingu kazao da vježba po svom scenariju sadrži sve moguće događaje i incidente na lokaciji sa naoružanjem i municijom, od rutinskih zadataka kontrole lica i motornih vozila do najgrubljih oblika fizičkog napada na lokaciju.\nPrema riječima voditelja kursa kapetana Rasmina Buze, vježba je uspješno realizovana, te je pokazala da su polaznici kursa tokom dosadašnje obuke uspješno savladali teoretski dio nastave. Na ovaj način, pokazali su obučenost i spremnost da u praksi primjene procedure i standarde osiguranja skladišta sa naoružanjem i municijom.\nZavršetak kursa “Fizičko osiguranje skladišta naoružanja i municije” planiran je za dan 09.10.2015. godine kada će biti izvršeno uručenje certifikata za uspješno okončanje kursa.


savet za izbor ventilacionih maskica\nSAVETI ZA IZBOR VENTILACIONIH REŠETKI\nPri izboru rešetki, dva faktora su jednako bitna: estetski i funkcionalni.\nŠto se tiče estetske strane, oblik i boja se biraju prema finalnom rešenju izgleda kamina.\nObično, uz ugaone kamine lepo idu ugaone maskice, a uz frontalne kamine idu ravne ili rešetkaste pravougaone, ali nikako nemojte da Vas to ograniči – nekad su najlepše neobične kombinacije.\nŠto se tiče funkcionalne strane, treba obratiti pažnju na poziciju i površinu otvora rešetke.\nPotrebno je da u donjoj zoni (ispod nivoa ložišta) bude rešetka kroz koju ulazi svež vazduh, a u gornjoj zoni (iznad nivoa ložišta) rešetka kroz koju izlazi zagrajeni vazduh u prostoriju.\nDalje, donji uvod se deli na unutrašnji i spoljašnji, tj. vazduh se može dovesti i spolja, ukoliko je kamin postavljen na fasadni zid i ukoliko imate pristup rešetki sa spoljne strane (spoljni dovod je poželjan, ali ne i obavezan). Za spoljni dovod koriste se pravugaone rešetkaste maskice sa pomerljivim griljama – kad je kamin u funkciji, grilje su otvorene, a van sezone, one se zatvaraju. Unutrašnji dovod može biti i jedini, ukoliko ne postoji mogućnost dovoda spoljašnjeg vazduha, samo treba obratiti pažnju da se prostorija često vetri ili da prozor bude povremeno “na kip”, da bi se nadoknadio vazduh koji se potroši prilikom sagorevanja vatre.\nVeoma je bitno pravilno dimenzionisati otvor rešetke, da ne bi došlo do neželjenih efekata pri funkcionisanju kamina:\nUkoliko je donji otvor premali, kamin ne može dovoljno vazduha da povuče i vatra je slaba ili kamin uopšte neće da se upali.\nUkoliko je donji otvor preveliki, može doći do efekta “kovačke vatre”, tj. kamin povuče previše vazduha i drvo sagori mnogo brže nego što je poželjo, i dobija se previsoka temperatura koja može oštetiti ložište.\nZbog premale gornje rešetke, toplota se može nakupiti u kupoli, pri čemu može doći do pucanja gleta, kamena ili druge završne obloge.\nZa neke kamine proizvođač naglasi u specifikaciji koja površina otvora rešetke je potrebna za pravilno funkcionisanje kamina. Za slučaje gde to nije naglašeno, prilažemo tabelu koja može poslužiti prikom izbora maskica.\nNapomena: u donjoj zoni, površina spoljneg i unutrašnjeg dovoda vazduha se sabira.


Predsednik Srbije je re nekoliko dana saopštio da njegov sin oboleo od Covid 19, Foto: (AP Photo/Darko Vojinovic)\nVanredno stanje će biti ukinuto najverovatnije krajem aprila ili u maju, ali o tome neću odlučivati ni ja, niti premijerka Ana Brnabić već stručnjaci, epidemiolozi, izjavio je predsednik Srbije Aleksandar Vučić i dodao da će odluka biti doneta tako da se ne ugrozi zdravlje ljudi i kako lekari kažu.\nOn je gostujući na Prvoj preko video linka iz Predsedništva Srbije rekao da treba da počne da opada broj zaraženih na respiratorima i da počne da raste broj pacinejata u privremenim bolnicama, kao i da dve nedelje za redom imamo pad broj zaraženih.\nIstiče da, sa druge strane, ne smemo ni da zakasnimo u ukidanju vanrendog stanja zbog ekonomije\nKako je naveo, stručnjaci su mišljenja da će poslednje biti otvorene škole.\nVučić je izjavio da u Srbiji, prema poslednjim podacima, postoje neka nova žarišta, kada je reč o obolelima od Kovida 19.\n"Vidim po testovima i po rezultatila testova da imamo neka nova žarišta, pogotovo tamo gde je pristgiao veliki broj ljudi iz inostranstva", rekao je Vučić.\nNajavljene smene lekara\nVučić je izjavio i da je ponosan na sve medicinske radnike koji daju svoj maksimum i da će zbog toga biti nagrađeni, dok, ističe, ima i onih koji su činili sve da njihove bolnice ne postanu Kovid i najavio njihovu smenu.\n“Imamo divne medicinske radnike koji pomažu, a imate i ljude koji izbegavaju. Pravili su stvari da njihove bolnice ne budu Kovid, kakvim su se pritiscima služili, trkovima, nisu želeli da prime bolesnike na dijalizi dok se ne testiraju, a sve u cilju da dobiju na vremenu da im se bolnice na pretvore u Kovid”, izjavio je Vučić.\nKako je rekao, 99 odsto medicinskih radnika trudi da pruži svoj maksimum u ovoj borbi, dok ima onaj jedan odsto koji je gledao da sačuva sebe.


Izvor: B92, 31.Okt.2019, 19:21 (ažurirano 02.Apr.2020.)\nUkupno 45 miliona ljudi će biti u teškoj situaciji za prehranu u narednih šest meseci na jugu Afrike.\nTaj deo kontinenta pogodila je najgora suša koja je pogodila tu oblast u poslednjih 35 godina, saopštio je Svetski program za hranu.\nDo sada je više od 11 miliona ljudi već u vrlo teškoj situaciji prehrambene nesigurnosti u devet zemalja u toj oblasti - Angola, Svazilend, Lesoto, Madagaskar, Malavi, Namibija, Mozambik, Zambija i Zimbabve, navodi se u saopštenju >> Pročitaj celu vest na sajtu B92 << te agencije Ujedinjenih nacija.\nOčekuje se da će se situacija pogoršati narednih meseci i da će rekordnih 45 miliona ljudi imati potrebu za humanitarnom pomoći u celom tom regionu, upozorila je ova UN agencija.\nTokom poslednjih pet godina oblast južne Afrike imala je samo jednu godinu normalnih padavina naveo je WFP. Uporna suša, cikloni i poplave uništili su žetve, navela je agencije.\n"Suočavamo se sa najgorom sušom u poslednjih 35 godina u centralnim i zapadnim oblastima" južne Afrike, rekla je Margaret Malu regionalna direktorka WFPa za tu oblast.\nTa prehrambena kriza otežana je rastućom nezaposlenošću, gubitkom stoke velikih razmera i porastom cena prehrambenih proizvoda, navodi agencija.\n"Zakasnele kiše posle kojih slede dugi periodi suše, dva velika ciklona i ekonomski izazovi su se pokazali katastrofalnim za prehrambenu bezbednost" u južnoj Africi, rekao je Alen Onibon iz Organizacije UN za hranu i poljoprivredu FAO.\nOve godine tu oblast, na čelu sa Mozambikom, pogodila su dva teška ciklona u kojima je bilo stotine hiljada nastradalih.\nTemperature u južnoj Africi rastu dva puta brže od proseka na Zemlji, prema WFP-u koji navodi da će u godinama koje dolaze Malavi, Mozambik, Demokratska Republika Kongo, Tanzanija, Zambija i Zimbabve biti zemlje najteže pogođene u toj obalsti zbog klimatske krize.\nNAJGORA SUŠA U POSLEDNJIH 35 GODINA: Glad preti da pokosi 45 miliona ljudi, najgore je u ovih 9 zemalja (VIDEO)\nIzvor: Kurir, 01.Nov.2019, 11:01\nOko 45 miliona ljudi u narednih šest meseci imaće velikih problema sa snabdevanjem hranom na jugu Afrike.


Vesić podržao akciju „Jedna karta – jedno drvo” u organizaciji turnira „Serbia open” - Beogradski Portal\nVesić podržao akciju „Jedna karta – jedno drvo” u organizaciji turnira „Serbia open”\nZamenik gradonačelnika Goran Vesić prisustvovao je danas sadnji stabala na beogradskom ušću u okviru akcije „Jedna karta – jedno drvo” u organizaciji teniskog turnira „Serbia open”.\nSadnji je prisustvovao direktor turnira Đorđe Đoković i srpski teniser Miomir Kecmanović.\nVesić je istakao da je turnir „Serbia open” jedan od najbitnijih sportskih događaja koji se organizuje u Beogradu.\n– Turnir postaje tradicionalan i to je osnovna razlika kada je reč o organizaciji različitih svetskih ili evropskih prvenstava koje naša prestonica dobija poslednjih godina. Turnir, kao i svako drugo prvenstvo, zahvaljujući Novaku Đokoviću promoviše sport, ali i naš glavni grad – kazao je Vesić.\n„Serbia open” novom akcijom daje doprines i drugim vrednostima u društvu, poput zaštite životne sredine, istakao je Vesić i zahvalio porodici Đoković na tom angažmanu.\nPozvao je građane Beograda da posete turnir „Serbia open” i tako daju podršku najboljem teniseru sadašnjice Novaku Đokoviću, te da kupovinom karata za turnir pomognu u kupovini sadnica.\nVesić je istakao da je Novak Đoković dobitnik „Nagrade grada Beograda – Despot Stefan Lazarević” za trajan doprinos i životno delo, koja se tradicionalno dodeljuje za Dane Beograda od 16. do 19. aprila.\n– U pitanju je najveća nagrada koju Skupština Grada Beograda može da dodeli nekom Beograđaninu. Nadam se da će Novak biti u prilici da prisustvuje uručenju nagrade i oseti zahvalnost svih Beograđana za sve što je uradio za sport, Srbiju i njen glavni grad – zaključio je Vesić.\nĐorđe Đoković je zahvalio zameniku gradonačelnika na promociji akcije „Jedna karta – jedno drvo”.\nOn je istakao da je u okviru akcije predviđeno više od 35.000 stabala da bude zasađeno na oko 100 hektara širom Srbije.\n– Ponosni smo na ovu akciju i spremni da podržimo i druge akcije sličnog tipa. Pozivam građane Beograda da se priključe, kupe kartu za „Serbia open”, gledaju vrhunski tenis i ujedno pomognu u pošumljavanju Srbije – naveo je Đoković.\nU sedmici pred početak turnira, sadnice će biti posađene u Kragujevcu, Kraljevu, Leskovcu, Nišu, Pančevu, Požarevcu, Zrenjaninu, Kuli, dok se sadnja nastavlja i od 17. aprila u Šapcu, Smederevu, Novom Sadu i Bačkoj Topoli, kada počinju takmičenja u okviru Teniskog centra „Novak”, istakli su organizatori akcije.


ARRA značajni partneri Ministarstva privrede\nMinistarka privrede u Vladi Republike Srbije Anđelka Atanasković razgovarala je danas sa predstavnicima 17 akreditovanih regionalnih razvojnih agencija (ARRA) o proširenju i unapređenju saradnje.\nAtanasković je na onlajn sastanku istakla da su agencije značajni partner Ministarstva privrede u sprovođenju programa koji se odnose na sektor malih i srednjih preduzeća i preduzetništva (MSPP).\nPored finansijske podrške, kako je ukazala, Ministarstvo potencijalnim i postojećim mikro, malim i srednjim preduzećima i preduzetnicima, kroz Program standardizovanog seta usluga, obezbeđuje i neophodne informacije, obuke, savetodavne usluge i mentoring.\nSve te usluge su besplatne i mogu da se koriste u akreditovanim regionalnim razvojnim agencijama, objasnila je ministarka i iskazala zahvalnost na značajnoj podršci ARRA tokom vanrednog stanja uvedenog zbog pandemije COVID-19.\nAgencije su nam pružile dragocenu pomoć u realizaciji programa za likvidnost u saradnji sa Fondom za razvoj, kao i u sprovođenju terenske kontrole programa koji se odnose na MSPP sektor, predočila je Atanasković.\nOna je istakla da je zbog značaja ARRA u narednom periodu potrebno raditi na povećanju njihove vidljivosti na svim nivoima.\nAgencije su prepoznate i kao značajan partner Ministarstva za evropske integracije u procesu uspostavljanja i sprovođenja regionalne politike, a Ministarstvo poljoprivrede, šumarstva i vodoprivrede i druge institucije su zainteresovane za korišćenje njihovih kapaciteta na regionalnom i lokalnom nivou, navela je ministarka.\nSastanku su prisustvovali državni sekretar Dragan Stevanović i pomoćnica ministra Katarina Obradović Jovanović.\nARRA, čiju su većinski osnivači lokalne samouprave, u skladu sa Zakonom o regionalnom razvoju pružaju pomoć MSPP sektoru kroz informacije, savetodavne usluge, mentoring, obuke, promocije, terensku kontrolu, kao i jedinicama lokalne samouprave kroz pripremu i sprovođenje projekata i razvojnih dokumenata.


NATO steže obruč i istiskuje Rusiju sa Balkana: Iz baze na Kopaoniku kontrolisaće ceo region! | Web-Tribune.com\nHome / AKTUELNO / NATO steže obruč i istiskuje Rusiju sa Balkana: Iz baze na Kopaoniku kontrolisaće ceo region!\nNATO steže obruč i istiskuje Rusiju sa Balkana: Iz baze na Kopaoniku kontrolisaće ceo region!\n15. decembra 2015.\tAKTUELNO 3 Comments\n„Ulaskom Crne Gore NATO će preuzeti primat na Balkanu. Od zemalja koje ostaju izvan Alijanse Srbija jedina ne želi da postane članica“, piše „Ekonomist“.\nKada je Crnoj Gori 2. decembra upućena pozivnica da postane 29. članica vojnog saveza, Moskva je reagovala ljutito, svesna da će time njen uticaj biti znatno oslabljen.\n„Deceniju i po nakon završetka rata na Kosovu, Rusija i NATO nastavljaju da se bore za uticaj na zapadnom Balkanu. Iako je crnogorska vojska mala, njeno članstvo je značajno, jer NATO time, nakon Hrvatske i Albanije, zauzima i taj deo Jadranske obale. Sa ulaskom Crne Gore, ostaju još četiri zemlje koje nisu deo Alijanse. Makedoniju blokira spor sa Grčkom oko imena, a Bosnu unutrašnje podele. Zvanično, Kosovo nema vojsku, ali tamo bezbednost od 1999. garantuju NATO trupe. Tako, zapravo, preostaje samo još Srbija, gde je Alijansa nepopularna zbog bombardovanja“, piše list.\n„Ekonomist“ ocenjuje da se Srbija predstavlja kao država na pola puta između Rusije i NATO, ali da je to daleko od istine:\n„Srbija je u januaru potpisala IPAP, sporazum o najvišem stepenu saradnje sa NATO za zemlje koje nisu članice. Od 2006. njeni vojnici učestvuju u daleko većem broju vežbi sa članicama NATO nego sa Rusijom, a EU je dominantan trgovinski partner Srbije. Rusija i dalje uživa popularnost među Srbima i Crnogorcima, ali balkanske vlade će na polju bezbednosti uvek izabrati Zapad“, zaključuje „Ekonomist“.\nAnja Filimonova, urednica Fonda strateške kulture iz Moskve, iznela je tezu da SAD i NATO, u nameri da potisnu Rusiju iz regiona, rade na „velikoj Albaniji“.\n– Stanovništvo severa Kosova mora biti uklonjeno kako bi snage SAD i NATO stigle do Kopaonika, glavne visinske tačke u regionu, što će im omogućiti kontrolu ne samo Srbije nego i šireg područja – rekla je ona.\nPrevious Đukanović: Zapad ne želi Srbiju kao snažan balkanski faktor i sve će učiniti da Srbija ne ojača!\nNext NEŠTO SE SPREMA: Ruski komandosi ušli u Banja Luku!


Vikend pun gostiju, snijega i dobrog skijanja | Palelive.com\nPočetna Jahorina Vikend pun gostiju, snijega i dobrog skijanja\nNa Jahorini vikend je protekao sa mnogo snijega, novih gostiju i dobrog skijanja, izjavila je jutros Srni portparol Olimpijskog centra „Jahorina“ Ivana Lizdek.\n„Jahorina je apsolutno spremna da dočeka sve goste koji namjeravaju da na ovoj olimpijskoj ljepotici provedu novogodišnje i božićne praznike. Ski-staze su veoma dobro uređene, a visina utabanog snijega na stazama je 45 centimetara, a na planini od 60 do 70 centimatara“, precizirala je ona.\nPrema njenim riječima, danas će od vertikalnog transporta u funkciji biti šestosjedi Poljice, Ogorjelica i Skočine, te ski-lift Poljice i bejbi-lift na Poljicama.\n„Vertikalni transport je u funkciji od 9.00 do 16.00 časova“, kaže ona.\nOna je najavila da bi od 1. januara u funkciji trebalo da bude i noćno skijanje, što će biti posebna atrakcija za sve goste Jahorine.\nPrethodni članakHumanitarni koncert za Vladana Simića\nNaredni članakNajteže preko prevoja Prijeđel


Preduzetnici obnovili flotu za kajakaške talente – Kanizsai Újság online\nPreduzetnici obnovili flotu za kajakaške talente\nby Kanizsai Újság 2019-08-25\nKajakaškom klubu „Bratstvo“ iz Kanjiže uručena je značajna donacija od pet novih čamaca, koje su obezbedile kanjiške firme. Kajakaški klub okuplja nekoliko destina mladih, koji vredno treniraju na Tisi i postižu dobre rezultate. Primopredaji čamaca kod kajakaškog doma prisustvovali su predsednik kanjiške opštine Robert Fejstamer i predstavnici donatora.\nDonatori i grupa kajakaša na primopredaji novih čamaca\nPredsednik KK “Bratstvo” Rudolf Čeke naglašava da iza ove ideje su stali preduzetnici iz Kanjiže “Visa prom”, “Tisakoop”, “Hidrofiling”, “Milton” i “Agrometal” koji su dali podršku kajakaškom klubu kao i opština Kanjiža preko godišnje dotacije, pa je omogućena kupovina novih čamaca.\n– Čamaca imamo dovoljno samo nam je malo zastarela flota i uvek nam je neka stalna potreba da se pribave novi čamci, kada se za to ukaže prilika – kaže Rudolf Čeke. Na spisku imamo između 30 i 40 registrovanih takmičara, a podmladak uvek nadoknađujemo preko tradicionalne letnje kajakaške škole. Mogu se pohvalitu da nakon završetka ovogodišnje letnje kajakaške škole ostalo je više od 10 novih članova koji će uskoro biti i registrovani takmičari našeg kluba.\nKajakaški klub „Bratstvo“ ima svoj dom i solidnu infrastrukturu na obali Tise. Opština Kanjiža doprinosi da uslovi za rad kajakaša budu što bolji. Opština svake godine daje adekvatnu pomoć kajakaškom klubu i svim sportskim organizacijama, kojih je puno, a budžet je uvek ogrančen.\n– Kajakaški klub je jedan od prioritetnih sportskih klubova koji dobiju namenska sredtsva, da bi mogli da sprovode svoj rad cele godine. Jako mi je drago da je postojeća infratsutkrura dobar primer za to da kajakaški klub dobro posluje sa finansijskim sredstvima što dobije od lokalne samouprave, a sa druge strane ima podršku od strane privrednika koji daju dodatni doprinos za aktivnosti ovog kluba. Svake godine vidimo dobre primere, ne smao kod ovog sportskog kluba, ali kada smo već ovde na obali Tise onda kajak je neizostavna priča. U ovom sportskom klubu imamo dobar primer da roditelji i privrednici i ljudi koji su privrženi kluba, a nardavno i lokalna samouprava, zajednički mogu da doprinesu tome da svake godine ovaj klub može normalno da radi i okuplja sve više mladih – ističe predsednik kanjiške opštine Robert Fejstamer.\nOn dodaje da pored kajakaša sve više mladih ljudi i rekreativaca dolaze da treniraju i vežbaju, odnosno da borave u prirodi i rekreira se pored Tise.\nČamci odmah isprobani na Tisi\nMeđu privrednicima Kanjiže koji su prepoznali značaj obnove kajakaške flote kanjiškog kluba „Bratstvo“ je i preduzeće „Tisakoop“. Zamenik direktora “Tisakoopa” Karolj Kermeci napomnje da već godinama prate sportska dešavanja u opštini Kanjiža, te d aim je Kajakaški klub “Bratstvo” uvek bio simpatičan i bili su radosni što imaju priliku da pripomognu deci koja se bave kajakaškim sportom.


Vesti online / Sport / Rukomet / Srbija po pet klubova u evropskim takmičenjima\nSrbija po pet klubova u evropskim takmičenjima\nSrbija će naredne sezone imati po pet predstavnika u evropskim rukometnim kup takmičenjima u muškoj i ženskoj konkurenciji, saopštila je danas Evropska rukometna federacija (EHF).\nSrbija se trenutno nalazi na 21. mestu liste EHF-a sa 17,91 bod. Raspodela mesta u evropskim kupovima vrši se na osnovu godišnje rang liste, koja se formira sabiranjem rezultata klubova u poslednje tri sezone, sa izuzetkom tekuće sezone.\nSrbija će imati jednog predstavnika u kvalifikacijama za Ligu šampiona, po jedan klub u Kupu EHF i Kupu pobednika kupova i dve ekipe u Čelendž kupu.\nCrna Gora se nalazi na 24. mestu sa 15,14 bodova, a imaće isti broj predstavnika u evropskim kupovima kao i Srbija.\nPrvo mesto drži Nemačka, a potom slede Španija i Danska.\nSrbija će u ženskoj konkurenciji imati pet klubova u evropskim takmičenjima u sezoni 2010/2011. Naša zemlja je na 12. poziciji sa 27,27 poena.\nSrbiju će predstavljati po jedan klub u kvalifikacijama za Ligu šampiona, Kup EHF i Kup pobednika kupova, dok će naša zemlja imati dve ekipe u Čelendž kupu.\nCrna Gora se nalazi na 13. mestu sa 26,00 bodova i sa pet klubova u Evropi naredne sezone, s tim što će Budućnost igrati direktno u grupnoj fazi Lige šampiona.\nPrvu poziciju drži Danska, a potom slede Rusija i Mađarska.\nRUKOMET Šamarčina EHF-a: Kosovo igra kvalifikacije za EP 2018.


Atletika EP: Kolašinac i Jelača u finalu, Španovićeva razočarala\nTekst 27.06.2012 15:47 Tweet\nAtletika EP: Kolašinac i Jelača u finalu, Španovićeva razočarala Dvoje srpskih atletičara plasiralo se u finale Evropskog prvenstva u atletici.\nTatjana Jelača je ostvarila najbolji rezultat sezone, Asmir Kolašinac je bio siguran za finale, ali je Ivana Španović neočekivano završila takmičenje u kvalifikacijama.\nIvana Španović u seksi izdanju VIDEO\nSP u atletici: Tomaševićeva i Dudaš dobri, Španovićeva odustala\nAsmir je kuglu bacio 19,62 metra što je bio ukupno deseti rezultat u kvalifikacijama. Drugi srpski predstvanik u toj disciplini Božidar Arnautović završio je na 21. mestu (18,69).\nTatjana Jelača je u bacanju koplja ostvarila najbolji rezultat sezone 57,29 metara i kvalifikacije završila na desetom mestu.\nPlasman u polufinale trke na 400 metara izborio je Emir Bekrić, koji je u trećoj kvalifikacionoj trci istrčao treći rezultat sa vremenom 50,73 sekudi.\nJedino razočarenje je Ivana Španović koja je u kvalifikacijama skočila 6,33 metara što je bio 15. rezultat, a finale joj je izmaklo za šest centimetara.\nPretraga po temi: ivana španović, asmir kolašinac, tatjana jelača, emir bekrić, božidar arnautović, atletika, ep 2012 POVEZANE VESTI


Ivica Tončev: Kokeza i njegovi ljudi su uništili srpski fudbal! – Sport\nIvica Tončev: Kokeza i njegovi ljudi su uništili srpski fudbal!\nIvica Tončev, prvi čovek FK Radnički iz Niša, izneo je žestoke optužbe na račun bivšeg predsednika FSS Slaviše Kokeze i njegovih saradnika. On tvrdi da su oni uništili srpski fudbal, i da su se posebno ogrešili o niški Radnički.\n– Oni su rušitelji kompletnog srpskog fudbala. Kompletno rukovodstvo kluba nije imalo dilemu oko potrebe prestrojavanja Radničkog posle svih nevolja i nedaća koje su nam se poslednjih godina našle na putu, na kojem smo bili, mora se priznati uspešni. Pre svega tu mislim na skoro otvorene pokušaje sada već bivšeg rukovodstva našeg Saveza i pojedinaca iz nekih klubova, kojima smo mnogo smetali uspešnim rezutatima da nas spreče u svemu, pre svega u nameri da budemo među najboljima – rekao je Tončev i nastavio:\n– Čak su hteli i da nas unište, da ne postojimo, da nas jednostavno nema na fudbalskoj mapi Srbije. Trpeli smo, ćutali i strpljivo čekali da oni koji su bili rušitelji ne samo Radničkog, već i, složićete se, kompletnog srpskog fudbala, budu sklonjeni. Zato smo odmah preduzeli korake koji će doprieti da se Radnički stabilizuje.\nDomaći fudbal, Fudbal, Priča dana, VestiIvica Tončev, Slaviśa Kokeza\nRonaldova bačena kapitenska traka dostigla 13 miliona dinara na humanitarnoj aukciji!\nFSS: Marko Pantelić ostaje predsednik do novih izbora!


Sukob može da počne. "Al Arabija - udarne vesti" je putem Tvitera, objavila pozivajući se na izvore, da su sudanske snage pojačale svoje kopnene i vazdušne snage na granici sa Etiopijom u pripremi za mogući etiopski napad. Sudanski list "Sona"… »\nLOGISTIČKI centar ruske mornarice u Sudanu neće biti usmeren protiv drugih zemalja, izjavio je zamenik ministra odbrane Rusije Aleksandar Fomin. - U planu je izgradnja objekata za ratnu mornaricu van teritorije Rusije, oni su usmereni na obezbeđivanje… »\nSudan: Guverner provincije poginuo u saobraćajnoj nesreći\nGuverner provincije Plavi Nil u Sudanu, poginuo je danas u saobraćajnoj nesreći na jugoistoku zemlje, a četiri osobe su povređene, saopštile su lokalne vlasti. Guverner Abdel-Rahman Nur-el-Daem al-Tom išao je ka Kartumu poslom, kada se njegovo… »\nOružane snage Sudana u akciji: Preuzeli su važne teritorije, čeka se potez Etiopije\nObratio se ministar za informisanje. Sudan je preuzeo kontrolu nad većim delom teritorije nakon što je optužio Etiopiju da pokušava da zauzme oblast u blizini granice između dve zemlje. Verujemo da je dijalog rešenje za svaki problem, ali će vojska… »\nSudan zauzeo deo teritorije Etiopije, sprema se žestoka ofanziva!\nSudan je preuzeo kontrolu nad većim delom teritorije nakon što je optužio Etiopiju da pokušava da zauzme oblast u blizini granice između dve zemlje, prenosi Rojters. Verujemo da je dijalog rešenje za svaki problem, ali će vojska Sudana vršiti… »\nSudan od Etiopije preuzeo kontrolu nad spornom terititorijom\nSudan od Etiopije preuzeo kontrolu nad spornom teritorijom\nSukobi smanjeni u poslednja dva dana. Sudan je preuzeo kontrolu nad većim delom teritorije nakon što je optužio Etiopiju da pokušava da zauzme oblast u blizini granice između dve zemlje, javlja Rojters a prenosu Tanjug. - Verujemo da je dijalog… »\nSudan prvi put kandidovao film za Oskara\nGotovo dve godine od svrgavanja autokrate Omara al-Bašira, Sudan preduzima korake da se ponovo uključi u međunarodnu zajednicu iz koje je dugo bio izopšten, što uključuje i industriju filma. Prvi put u svojoj istoriji Sudan je kandidovao jedan svoj… »\nNovi magazin 26.12.2020\nGotovo dve godine od svrgavanja autokrate Omara al-Bašira Sudan preduzima korake da se ponovo uključi u medjunarodnu zajednicu iz koje je dugo bio izopšten, što uključuje i industriju filma. Prvi put u svojoj istoriji Sudan je kandidovao jedan svoj… »\nGotovo dve godine od svrgavanja autokrate Omara al-Bašira Sudan preduzima korake da se ponovo uključi u međunarodnu zajednicu iz koje je dugo bio izopšten, što uključuje i industriju filma. Prvi put u svojoj istoriji Sudan je kandidovao jedan svoj… »


Uloga medija u procesu evropskih integracija bila je glavna tema susreta lokalnih novinara sa šefom Delegacije i specijalnim predstavnikom EU ambasadorom Lars-Gunnarom Wigemarkom u Mostaru 14. maja.\nAmbasador Wigemark je kazao da proces EU integracija utječe na društvo u cjelini te da mediji imaju sposobnost prenošenja suštine EU građanima. Naglasio je da se na proces integracija može gledati na znatno različita načina – kao na veoma detaljan i ekskluzivno tehnički proces ili kao na čisto politički proces.\n“Kako bi ovaj proces bio funkcionalan i iznjedrio stvarne rezultate, ne samo u BiH nego na cijelom Zapadnom Balkanu, neophodno da je prije svega razumjeti njegove stvarne potrebe te interakciju administracije, politike i šire društvene zajednice, a sve u kontekstu civilnog društva i uloge medija”, kazao je ambasador Wigemark.\nDirektorica Centra za istraživačko novinarstvo iz Sarajeva Leila Bičakčić govorila je važnosti medijske pismenosti u kontekstu “lažnih vijesti”, naglašavajući politički i ekonomski aspekt ovog problema.\nPošto se ove godine Dan Evrope obilježava u duhu Evropske godine kulturnog naslijeđa, susret je završen prezentacijom kulturnog naslijeđa Hercegovine, koju je održala Ivanka Miličević, direktorica Zavoda za zaštitu kulturno-historijske baštine Hercegovačko-neretvanskog kantona.


REALIZOVANO BESPLATNO STUDENTSKO PUTOVANJE ZA VAKCINISANE STUDENTE\nU sklopu kampanje „Život te zove“ koju sprovodi Grad Novi Sad u saradnji sa ostalim gradskim institucijama, novosadskim festivalima, sportskim savezima, novosadskim fakultetima, udruženjima građana kao i nevladinim organizacijama, Grad Novi Sad je organizovao besplatan boravak na Zlatiboru za 200 vakcinisanih novosadskih studenata.\nPut na Zlatibor realizovan je u saradnji sa Studenskom Unijom Medicinskog fakulteta Univerziteta u Novom Sadu(SUMF), gde je predstavnik SUMF-a Petar Petrović, nakon održanog putovanja izrazio velike zahvale Gradu Novom Sadu i Gradonačelniku Milošu Vučeviću na ukazanom poverenju i prilici.\n„Kapacitete smo popunili za manje od 24 časa prijava, što je još jedan od dokaza kako mladima nedostaju putovanja i druženja. Smatramo da je ovo veliki korak i podsticaj u borbi protiv koronavirusa za sve naše studente“, dodao je Petar Petrović.\nVakcinisani studenti barem jedne doze vakcine protiv koronavirusa, imali su priliku da provedu četiri dana na Zlatiboru u periodu od 26. do 29. maja 2021. godine, gde su pored besplatnog prevoza iz Novog Sada i punog pansiona u Studentskom odmaralištu „Ratko Mitrović“, uživali u čarima Zlatibora, poput: Tematskog parka “El Paso City”, spomenika na Šumatnom brdu, Stopića pećine i ostalih vrednih zlatiborskih znamenitosti.\n„Čitav put je prošao u najboljem redu. U narednom periodu očekuje nas još putovanja, a ovo je samo jedna od aktivnosti koje je naš Grad pripremio i realizovao za naše građane i građanke Novog Sada. Budimo odgovorni i pokažimo da smo kao i do sada, spremni da zajedno prebrodimo sve nedaće“, rekao je član Kabineta gradonačenika za saradnju sa mladima, Damjan Ničić, ujedno i jedan od organizatora puta na Zlatibor.\nVakcinacija je samo jedan od načina da sloboda bude ponovo naša, sumirali su utiske novosadski studenti tokom boravka na Zlatiboru.